Protekla 2005. nije donela veće pomake u reformi Ujedinjenih nacija\nReč reforma se više od jedne decenije čuje po kuloarima zgrade na Ist riveru, gde svi priznaju da bi organizacija rodjena iz pepela Drugog svetskog rata morala da se prilagodi izazovima novog veka.\nMedjutim, sve dosadašnje inicijative za reformu završile su u ćorsokaku, jer reformatori nisu uspevali da pronadju čak ni zajedničke polazne tačke. Diplomate i birokrate redovno se uzajamno podsećaju da organizacija sa 191 članom mora da vrvi od različitih gledišta.\nTračak nade javio se u aprilu, kada je generalni sekretar Kofi Anan pozvao svetske lidere da dodju na jubilarni samit u septembru spremni za sprovodjenje dubokih reformi. Svetska organizacija se tada već ljuljala zbog niza skandala, do kojih je verovatno najveći bila korupcija u vezi sa prodajom iračke nafte, u okviru programa ”nafta za hranu.“ Istraga specijalne komisije otkrila je da je korupcija medju osobljem Ujedinjenih nacija omogućila bivšem iračkom lideru Sadamu Huseinu zloupotrebu tog humanitarnog programa. Šef komisije, bivši predsednik američke Centralne banke, Pol Volker, rekao je da je to ukaljalo ugled Ujedinjenih nacija i podvuklo potrebu za hitnim reformama:\n”Naši zaključci ne mogu se odbaciti kao jednostavno izveštavanje o nepravilnostima u nekom programu ili nešto što se može popraviti krpljenjem. Ovi problemi su simptomi duboko ukorenjenih problema, u organizaciji stvorenoj pre 60 godina, za jedno jednostavnije vreme.“\nUprkos ovom upozorenju septembarski samit je došao i prošao sa ishodom ne većim od obećanja da će nešto biti preduzeto. U tim obećanjima pominjani su brojni američki prioriteti, kao što je radikalna reorganizacija prakse upravljanja u Ujedinjenim nacijama i zamenjivanje diskreditovane Komisije za ljudska prava. Uoči samita, novi američki ambasador, Džon Bolton, izrazio je nezadovoljstvo zbog ukorenjenog otpora u organizaciji prema bilo kakvim promenama:\n”Prihvatamo poziv gospodina Volkera za strožiju kontrolu finansija i menadžmenta, uključujući osnivanje nezavisne finansijske komisije, osnaživanje etičkih principa i aktivniju kontrolu programa od strane generalnog sekretarijata. Medjutim zahtevajući to naišli smo na otpor desetina zemalja koje odbijaju da priznaju svoje propuste i kojima je prihvatljivo da sve ostane kako jeste. Morali bismo da reformišemo Ujedinjene nacije tako da sprečimo ponovnu pojavu skandala kao što je ”nafta za hranu.“ Ugled Ujedinjenih nacija zavisi od toga.“\nPropust da se na samitu zauzme aktivniji stav razočarao je pristalice reformi. Jedna dvostranačka akciona grupa u američkom Kongresu, pod vodjstvom bivšeg senatora Džordža Mičela i bivšeg predsedavajućeg Predstavničkog doma Njuta Gingriča, nazvala je to propuštenom šansom. Ambasador Bolton je kasnije izneo da bi odobravanje sledećeg dvogodišnjeg budžeta Ujedinjenih nacija moglo da bude uslovljeno usvajanjem reformi:\n”Da rad Ujedinjenih nacija ne bi bio poremećen predložili smo privremeni budžet, za tri do četiri meseca, kako bi članovi Generalne skupštine za to vreme razmotrili predloge za reforme.“\nTa ideja pokrenula je zvona za uzbunu u čitavoj birokratiji Ujedinjenih nacija. Generalni sekretar Kofi Anan upozorio je da bi privremeni budžet mogao da spreči svetsku organizaciju u sprovodjenju njenih najvažnijih funkcija. Na kraju, usvojen je samo mali broj reformi - medju njima osnivanje jedne komisije za izgradnju mira, koja bi pomagala zemljama da se povrate od rata. Ali oko najtežih pitanja još se lome koplja. Nema sporazuma o osnivanju novog tela za ljudska prava, niti o reformi menadžmenta, za koju se zalažu zemlje najkrupniji donatori. Medjutim, američki ambasador Džon Bolton rekao je da neće odustati:\n”I dalje me zabrinjava da nema napretka po pitanju refiormi. Ali mi ćemo nastaviti da vršimo snažan pritisak. To je jedan od visokih prioriteta američke administracije.“\nPitanje je prioritetno i za američki Kongres, gde je nekoliko članova zapretilo obustavom isplate barem dela američkog doprinosa Ujedinjenim nacijama, koji čini 22 odsto njihovog budžeta. Diplomate na Ist riveru kažu kako nema sumnje da će se rasprave o reformama nastaviti i iduće godine, ali da je njihov ishod i dalje neizvestan.


Михајловићева: Опасно је да се тврдње најгорих криминалаца користе за нападе на председника Србије\nHomePolitikaMihajlovićeva: Opasno je da se tvrdnje najgorih kriminalaca koriste za napade na predsednika Srbije\n22/07/2021Redakcija BALKAN TVPolitika, Vesti0\nPotpredsednica Vlade Srbije, prof. dr Zorana Mihajlović, rekla je danas da je veoma opasno da se izjave vođe ozloglašene kriminalne grupe, koje su se pojavile u medijima, koriste za napad na predsednika Srbije Aleksandra Vučića i njegovu porodicu.\n“Zar ima nekog ko će da poveruje tvrdnjama koje dolaze od čoveka kod kojeg je pronađena mašina u kojoj su mleli ljude? Naravno da će da kaže bilo šta ne bi li povećao svoje šanse da izađe sa mesta na kojem se trenutno nalazi. Verujem u naše pravosudne organe i da ćemo u sudskom procesu saznati punu istinu o svemu što je radio kriminalni klan Veljka Belivuka”, kaže Mihajlovićeva.\n“Ali, ne bismo smeli da zaboravimo da su ubistvu pokojnog premijera Zorana Đinđića prethodili brojni napadi u medijima i pokušaji njegove kriminalizacije. Nadam se da oni koji bi koristili i tvrdnje vođe najgoreg kriminalnog klana, samo kako bi napadali predsednika Vučića, ne prizivaju takav scenario. Duboko verujem da je Srbija danas zemlja sa snažnijim institucijama, koja neće dozvoliti da se tako nešto ponovi”, navodi ona.


Osmani: Srbija ne može da “igra sa dve karte”, ili EU ili Rusija GracanicaOnline.Info\nPredsednica Kosova Vjosa Osmani izjavila je u Beču, nakon sastanka sa predsednikom Austrije Aleksandrom Van der Balenom, da neće biti drugog rešenja osim uzajamnog priznavanja. Takođe, zatražila je od Evropske unije da Srbiji stavi do znanja da ne može da “igra na dve karte”, lobirajući na odnose sa Rusijom i Evropskom unijom.\n„Nijedno rešenje, osim međusobnog priznavanja trenutnih granica Kosova ne bi moglo doneti trajni mir našem regionu. Mislim da Evropska unija treba da bude jasna sa Srbijom, da ne može da igra sa dve karte, i sa Rusijom i sa EU. Ne može istovremeno da sedi na dve stolice”, izjavila je Osmani.\nKosovska predsednica je istakla da je “Srbija na Kosovu počinila mnoge zločine”, te da Kosovo samo traži pravdu, a ne osvetu. Ona je pozvala predsednika Srbije Aleksandra Vučića da položi cvet u Batajnici “u čast stotinama albanske dece i civila ubijenih tokom rata na Kosovu”.\nPonovila je da je “pravda preduslov trajnog mira u region”.\nOsmani je rekla da je tokom sastanka sa Van der Belen-om bilo reči i o podršci Austrije, kada je u pitanju put Kosova ka Evropskoj uniji, procesu liberalizacije viznog režima, članstvu u međunarodnim organizacijama i konkretizaciji saradnje za unapređenje Zelene agende.\nTags: Vjosa Osmani Srbija ne može da “igra sa dve karte”\nPrevious Vučić: Jedino moguće rešenje je kompromisno, Srbiji ne odgovara zamrznuti konflikt\nNext Iz EULEX-a negiraju da su predali predmete ratnih zločina tužilaštvu Srbije\n28. oktobra 2021., 20:36


Završena sezona u Drugoj ligi Republike Srpske – Istok - UPSMedia Završena sezona u Drugoj ligi Republike Srpske – Istok – UPSMedia\nZavršena sezona u Drugoj ligi Republike Srpske – Istok\njun 10, 2019 jun 10, 2019 urednik\nJuče je “spuštena zavjesa“ na sezonu 2018/2019 u Drugoj ligi Republike Srpske – Istok. Ekipa FK “Bratstvo“ iz Bratunca je u okviru 30. kola poražena na gostovanju u Višegradu, od ekipe FK “Drina HE“ sa 6:2, dok je srebrenički FK “Guber“ na domaćem terenu poražen od “Ilićke“ iz Brčkog, rezultatom 3:1. Poslije ovih rezultata poredak na dnu tabele, odnosno u borbi za opstanak, je ostao isti. “Bratstvo“ je završilo sezonu na poziciji broj 14 sa 25 bodova, a Guber na poziciji broj 15 sa bodom manje.\nPrema predviđenim projekcijama, obje ekipe su izgubile status drugoligaša, uz ekipu FK “Sloga“ iz Bijeljine, koja je odavno napustila takmičenje. Međutim, postoje naznake da bi moglo da dođe do određenih korekcija. Šampion Regionalne lige – Jug FK “Sokolac“ je, prema nezvaničnim informacijama, blizu odluke da ne igra u Drugoj ligi – Istok naredne sezone, pa bi to moglo da znači opstanak za FK “Bratstvo“. Ipak, ukoliko se to desi, bratunački tim nije jedini koji ima aspiracije da ih zamjeni, jer se pominju i neke druge opcije.\nPored toga, nezvanične informacije govore da bi moglo da dođe i do pomjeranja i u Prvoj ligi Republike Srpske i da je moguće da dva tima koja treba da igraju ovaj rang takmičenja odustanu od istog, što bi obezbijedilo opstanak za FK “Drina“ iz Zvornika, a posredno bi značilo i ispadanje jednog tima manje iz Druge lige – Istok.\nSituacija, kao što vidimo, nije jednostavna, a sve će biti poznato za sedam dana, jer je to rok u okviru kojeg ekipe moraju zvanično da se izjasne koji rang takmičenja će igrati naredne sezone. Trenutno je sigurno samo da “Bratstvo“ ima određene šanse da zadrži drugoligaški status.\n← Srebrenica: Kredit od 2,5 miliona maraka za pokretanje Banje Guber i ekonomski oporavak opštine\n„Đe zapelo“, 13. epizoda – Tema „Osnaživanje žena“ →\napril 18, 2021, 11:08 pm


Trodimenzionalni Internet osvaja tržište\nKrstarica 1. novembra 2000. 00:00\nSve je više sajtova koji nude trodimenzionalne prikaze svojih proizvoda ili zabavne sadržaje koji deluju „opipljivo“. Pitanje je da li će ovakav pristup zaživeti i kako na njega reaguju korisnici? Da bi mogli da ovakve sadržaje vidite, potrebni su plug-in dodaci, a ponekad i specijalne naočare. Ispitivanja pokazuju da ove činjenice ne smetaju surferima i da se oni rado odlučuju na učitavanje dodatnog softvera koji omogućuje trodimenzionalni ugođaj. Problem koji postoji je činjenica da još uvek mnogo korisnika ima spore modemske veze i dodatno vreme potrebno za iščitavanje podataka može da deluje zamorno. Međutim, sve je više korisnika koji koriste brže veze, a i kablovski Internet je sve rašireniji. Nove tehnologije su upravo okrenute budućnosti i vremenu u kome neće biti nikakvih problema sa slušanjem muzike i gledanjem filmova na mreži. Već sada postojeći načini pristupa dozvoljavaju odličan kvalitet slike i tona, i vreme u kojem će brze veze biti pristupačne i jeftine nije tako daleko.\nInteresantna je i činjenica da kupci koji su kupili proizvod na sajtu koji omogućuje 3D prikaz, u mnogo manjoj meri reklamiraju ili vraćaju robu. U svakom slučaju, svi oni koji su na takvim adresama kupovali, smatraju da treća dimenzija obogaćuje šoping, čini ga zabavnim, a kupac stiče mnogo bolji uvid u ono što kupuje.\nPostoje različite tehnike stvaranja 3D slika, ili bolje reći, stvaranja trodimenzionalnog utiska, jer slika ostaje dvodimenzionalna. Dva najraširenija prilaza su renderovanja slika uz promenu uglova gledanja i postupka koji se naziva „shadowing“ (senčenje), pri čemu su za ovakve sadržaje potrebni posebni čitači koje korisnici download-uju. Drugi način je, u osnovi, postupak koji vam je poznat sa 3D razglednica. Slika je „razmrljana“, i uz upotrebu posebnih naočara, korisnik uspeva da fokusira pogled na tačku koja se nalazi ispred ekrana, a sve to dovodi do „sklapanja“ 3D slike. Ovaj postupak se naziva „stereoskopskim“ i predstavlja glavnu konkurenciju renderovanju. I jedan i drugi prilaz imaju svoje vrline i mane i bore se za svoje mesto na tržištu.\nJedna od kompanija koja ima vodeće mesto na novom tržištu je Pulse Entertainment među čije klijente spada i MTV, za koju su radili virtuelnog Bill-a Clinton-a koji se u jednoj od emisija ove mreže izjašnjavao o pitanjima popularne muzike. Ovaj šou je postigao veliki uspeh i saradnja najveće muzičke mreže i pomenute kompanje za razvoj 3D tehnologija se nastavlja. Na sajtu Pulse Entertainment možete da vidite primere njihovih dosadašnjih projekata, od virtuelnog Bill-a, do Tony Blair-a, Abraham-a Lincoln-a i drugih poznatih i nepoznatih zvezda, javnih ličnosti, junaka crtanih filmova.\nNaravno, nova tehnologija se ne koristi samo u zabavne svrhe. Jedan od primera je kompanija Cybellus iz Finske, koja razvija 3D modele ljudskog tela u svrhe obrazovanja lekara i studenata medicine.


Hronologija napada na BIRN | BIRN Srbija\nKampanja koja je vođena protiv BIRN-a u januaru 2015, a koja je kulminirala kada je srpski premijer Aleksandar Vučić 09. januara BIRN nazvao “lažovima”, nastavlja se istraživanjem tabloida Informer o finansiranju medijskih organizacija koje se bave istraživačkim novinarstvom, a među kojima je i naša organizacija. Pored Informera i drugi provladini mediji učestvuju u pokušaju diskreditacije naše organizacije.\nPisanje Informera je primer kako mediji naklonjeni vladi vode kampanju protiv nezavisnih organizacija koje se bave istraživackim novinarstvom i neguju kriticko mišljenje. Stvara se medijska slika da BIRN radi na štetu države i otkrivaju se “nepoznati” centri iz kojih se finansira, i pored toga što su sve informacije o finansiranju i donatorima BIRN-a javne i nalaze se na našem sajtu. Iako se kampanja vodi oko toga kako se BIRN finasira, ono što se suštinski krije iza ovoga je pokušaj da se istraživacko novinarstvo u Srbiji potisne, a novinari koji se bave istraživackim novinarstvom zastraše i obeshrabre.\nIntenzivna kampanje protiv BIRN-a, u kojoj se, u medijima bliskim vlasti organizacija etiketira i obeležava kao organizacija koja radi u korist stranih vlada, „najgrublje napada vladu Srbije“, lobira za strane kompanije i sl. samo je nastavak kampanje koja se protiv organizacije vodila od januara.\nU januaru je napad na BIRN kulminirao kada je srpski premijer Aleksandar Vučić nazvao BIRN “lažovima”, nakon što je BIRN objavio istraživanje u kome stoji da je državno energetsko preduzece EPS dodelilo ugovor za ispumpavanje vode iz kopa Tamnava konzorcijumu dve firme bez odgovarajućeg iskustva, a protiv čijeg se člana menadžmenta vodi postupak pred sudom.\nMnogi provladini mediji u zemlji pridružili su se premijerovom napadu na BIRN, izveštavajuci o ovoj temi na tendenciozan nacin.\nU nastavku pogledajte hronologiju objava u vezi sa napadom na BIRN.\n03. oktobar 2019 – Povodom optužbi predsednika Vučića u Dnevniku 2 na RTS-u regionalna direktorka BIRN mreže Marija Ristić napisala je komentar objavljen na BIRN-ovom portalu Balkan Insight.\n„Napadajući BIRN još jednom, predsednik Srbije, kao i obično, pokušava da odvrati sopstvenu javnost od socijalnih nemira, korupcijskih skandala – i svog sve više autoritarnog držanja institucija. Predsednik Srbije Aleksandar Vučić i njegovi punomoćnici rutinski etiketiraju BIRN i njegove novinare „lažovima” i „izdajnicima”. Njegov dobro praktikovani autoritarni koncept „neprijatelja“ и „prevaranata“ korišćen je i ranije – 2015, 2016, 2017, 2018. i 2019. Za nas to više nije vest”, kaže Ristić u svom komentaru. Ceo komentar pročitajte ovde.\n01. oktobar 2019 – U Dnevniku 2 na RTS-u predsednik Srbije Aleksandar Vučić je, govoreći o predizbornoj kampanji za parlamentarne izbore na Kosovu, naveo da je predizborni spot Srpske liste zabranjen po žalbi „velikog BIRN-a“ a zbog podsticaja na mržnju. U tom intervju Vučić je naglasio da „Srpska lista doživljava teror i progon paradržave na Kosovu i Metohiji“.\nNakon tog intervjua na stotine uvreda i pretnji upućeno je na društvenoj mreži Tviter uredniku BIRN-a Slobodanu Georgievu. „Tu prijavu Kosovskoj izbornoj komisiji uputio je BIRN Kosovo“, rekao je Georgiev za portal Cenzolovka i dodao da je ono da je u predsednikovom intervjuu to izostalo da se naglasi uz napomenu i da je on urednik u BIRN Srbija.\n19. april 2019 – Regionalna platforma za zagovaranje medijskih sloboda i bezbednosti novinara koja zastupa više od 8.000 članova, najoštrije je osudila pretnje smrću koje su upućene novinarkama iz Novog Sada Sanji Kljajić, Vanji Đurić i Mileni Popović i targetiranje urednika BIRN-a Slobodana Georgieva iz Beograda, i pozvala nadležne pravosudne organe Republike Srbije da u što kraćem roku procesuiraju i adekvatno kazne autore opasnog govora mržnje i pretnji.\n19. april 2019 – Ispred zgrade Tužilaštva za visokotehnološki kriminal u Beogradu održana je akcija pod nazivom „Zaustavite nasilje nad novinarima“, koji je organizovala redakcija nedeljnika Vreme. Okupljeni novinari izrazili su negodovanje nepostupanjem tog tužilaštva u slučajevima pretnji nasiljem na društvenim mrežama upućenih novinarima BIRN-a, CINS-a i KRIK-a. Pročitajte više na sajtu N1.\n18. april 2019 – Predstavnik OEBS-a za slobodu medija, Harlem Désir, napisao je na svom Tviter nalogu da je šokiran videom koji predstavlja otvoren poziv na nasilje nad novinarima BIRN-a i urednikom BIRN-a Slobodanom Georgievim.\nPredstavljanje novinara kao izdajnika u Srbiji može ozbiljno ugroziti njihovu sigurnost, napisao je Désir i pozvao nadležne da hitno istraže slučaj.\nShocked by video posted online which is an open call for violence against journalists of @BIRNSrbija & Slobodan Georgiev. Portraying journalists as traitors in #Serbia can seriously endanger their safety. I call on law enforcement authorities to urgently investigate. #JournoSafe\n18. april 2019 – Redakcija nedeljnika Vreme pozvala je sve kolege i građane da se u petak, 19. aprila u 10h okupe ispred Tužilaštva za borbu protiv visokotehnološkog kriminala.\n„Više nećemo pisati saopštenja. Više nećemo apelovati i upozoravati. Više nećemo moliti da se pronađu oni koji nam prete i kače mete na čelo. Dolazimo lično da kažemo nadležnima da su oni zaduženi da spreče ono što nam se događa. Dolazimo u svoje i ime svih drugih nezavisnih i slobodnih medija da kažemo: Ako nam se nešto desi, vi ćete biti odgovorni“, piše u pozivu na akciju „Zaustavite nasilje nad novinarima“.\nSutra u 10 ispred Tužilaštva za borbu protiv visokotehnološkog kriminala, Katanićeva 15, akcija nedeljnika “Vreme”: „Zaustavite nasilje nad novinarima“ Više detalja: https://t.co/C8sKftiUFC\n— Vreme (@NedeljnikVreme) April 18, 2019\n18. april 2019 – Medijska koalicija u svom saopštenju poziva javnost da stane u odbranu profesionalnih novinara i medija koji su izloženi uvredama i vrlo ozbiljnim pretnjama zbog kojih im je ugrožena bezbednost.\n18. april 2019 – Ministar policije Nebojša Stefanović izjavio je da će policija ispitati slučaj montiranog snimka u kome se targetiraju istraživački novinari, a koji je objavljen na Tviteru i da će sve informacije proslediti tužilaštvu, piše Insajder.\n„I ovaj slučaj ćemo ispitati i ako tužilaštvo bude smatralo da postoje elementi bilo kog dela, podnećemo prijave“, rekao je Stefanović.\n18. april 2019 – Poslanice Demokratske stranke Vesna Marjanović i Maja Videnović zatražile su hitnu reakciju policije, Tužilaštva za visokotehnološki kriminal i svih nadležnih organa povodom kako su navele, “opasnih napada u kojima su istraživački novinari a posebno Slobodan Georgiev, targetirani kao strani plaćenici i izdajnici”.\n18. april 2019 – Nova stranka danas je osudila najnovije napade na novinare i neistomišljenike, posebno Slobodana Georgieva i Radu Trajković, zahtevajući hitnu reakciju nadležnih organa, piše Beta.\n18. april 2019 – Udruženje novinara Srbije saopštilo je da je zaprepašćeno uvredljivim sadržajem video klipa objavljenog na Tviteru u kojem se istaživački mediji i novinari označavaju kao izdajnici i strani plaćenici, što za posledicu ima ugrožavanje sigurnosti novinara.\nUNS traži od Tužilaštva za visokotehnološki kriminal da utvrdi ko stoji iza montiranog snimka i pokrene postupak protiv odgovornih.\n18. april 2019 – Pokret slobodnih građana izdao je saopštenje u kome pruža podršku novinarima BIRNa, CINSa i KRIKa koji su zbog svoje hrabrosti i profesionalnosti postali mete opasnih optužbi kojima se ugrožava njihov rad i bezbednost.\n18. april 2019 – Inicijativa Ne davimo Beograd osudila je pretnje i huškanje na nasilje koje se sa portala bliskih vladajućoj partiji upućuju nezavisnim novinarima, novinarkama i medijima.\n„Još jednom se na meti platformi za propagiranje nasilja prema neistomišljenicima vlasti nalaze nezavisni novinari i mediji. Ovaj put na meti su novinarke Sanja Kljajić, Vanja Đurić, Milena Popović i novinar Slobodan Georgiev, kao i Rada Trajković koja je meta kampanje koju vode udruženim snagama list ALO i direktor Kancelarije za Kosovo i Metohiju Marko Đurić“, navodi se u saopštenju.\n18. april 2019 – Dan nakon što je BIRN objavio fotografije koje ukazuju na povezanost Andreja Vučića, brata srpskog predsednika i Zvonka Veselinovića, ozloglašenog biznismena sa Kosova, usledila je kampanja na društvenim mrežama kojom se otvoreno preti uredniku Georgievu i redakcijama BIRN, CINS i KRIK.\nBIRN je pozvao sve nadležne institucije, a naročito MUP i Tužilaštvo, da hitno reaguju povodom najnovijeg napada na našeg urednika Slobodana Georgieva.\n9. novembar 2018 – Šef poslaničke grupe Srpske napredne stranke, Aleksandar Martinović, ocenio je da su opozicija u Srbiji danas mediji – Danas, Vreme, NIN i BIRN.\n„Takvi mediji služe kao opozicija u Srbiji, mediji koji su militantni i koji u stvari predstavljaju samo crno – belo i koji stalno kukaju kako su im ugrožene medijske slobode. Da li je neko pozvao bilo kog novinara na odgovornost, ali zato smo mi svaki dan na udaru i to velikog broja štampanih i elektrtonskih medija“, rekao je Martinović.\n17. april 2018 – „Novinar BIRN Slobodan Georgiev, poznat po vređanju srpskog patrijarha na Vaskrs, tvrdnjama da je Srbija fašistička tvorevina, ali i po tome što od Evropskih fondova zarađuje silne pare, ponovo se ostrvio na SPC i patrijarha Irineja“, piše Informer. Informer navodi i da je Georgiev „takozvani novinar, a zapadni plaćenik“.\n13. april 2018 – Informer objavljuje tekst pod nazivom Ljiga od čoveka! Sloba Georgiev od Evrope mlati pare, a pljuje Angelu Merkel.\n13. april 2018 – Apelacioni sud u Beogradu potvrdio da je dnevni list Informer objavio netačne informacije i tako povredio čast i ugled urednika BIRN-a Slobodana Georgieva.\n09. januar 2018 – Tabloid Informer i u 2018. godini nastavlja da napada BIRN.\nU svom novom tekstu autor E.I. naziva BIRN, CINS i KRIK „takozvanim istraživačkim medijima“ i „fantomsko-novinarskim organizacijama koje su se nedavno utrkivale da objave lažne, fabrikovane podatke iz “Rajskih papira”…“\n27. septembar 2017 – NUNS i NDNV izdali su saopštenje „Novi udar vlasti, paradržavnih struktura i režimskih glasila na nezavisne medije“ povodom teksta mreže Antidot, koji su preneli i neki od medija bliskih režimu.\n„Nezavisno udruženje novinara Srbije i Nezavisno društvo novinara Vojvodine upozoravaju građane i međunarodnu zajednicu da je u toku nova kampanja vlasti, paradržavnih struktura i režimskih glasila protiv nezavisnih medija, koja za cilj ima njihovo dodatno zastrašivanje i difamiranje, a nedvosmisleno predstavlja i javni poziv na linč urednika i novinara koji se nalaze na raznim državnim “crnim listama”“, navodi se u saopštenju.\n26. septembar 2017 – Medijska mreža Antidot objavila je priču pod nazivom „Ujedinjeni u dezinformisanju javnosti“ u kojoj, između ostalog, navodi:\n„Dosije Antidota bavi se i preciznom analizom sadržaja, kao i načina fabrikovanja i plasiranja pojedinih dobro poznatih afera, metodama manipulacije samozvanih istraživačkih medija poput BIRN-a, CINS-a i KRIK-a ističući kako su za takav rad, uz pomoć povezanih novinarskih udruženja i nevladinih organizacija, mimo svakog kriterijuma, dobijali i novinarska priznanja i obimna finansijska sredstva iz inostranstva.“\n26. april 2017 – Na rang listi slobode medija, organizacije Reporteri bez granica, Srbija se našla sa 66. mestu, što je 7 mesta niže u odnosu na 2016. godinu. Mediji u Srbiji su pod stalnim finansijskim i uredničkim pritiscima, navode iz ove organizacija i dodaju „oni koji kritikuju vlast mete su javnih napada poput istraživačkih centara BIRN i CINS, nedeljnika Vreme i dnevnog lista Danas“.\n06. mart 2017 – Premijer Srbije Aleksandar Vučić ponovo je optužio BIRN da je lagao o slučaju Tamnava. „Imali smo slučaj BIRN-a koji je lagao nedvosmisleno oko Zapadne Tamnave i za to su dobili nagradu Evropske unije i to baš za taj tekst“, rekao je Vučić gostujući u emisiji „Intervju“ na televiziji Pink.\n12. januar 2017 – „Prljave kampanje provladinih medija i članova Vlade Srbije na nezavisne medije i novinare se nastavljaju. U jednom slučaju, premijer Aleksandar Vučić je napao nezavisni portal Balkanska istraživačka mreža (BIRN) zbog kritika, a provladini mediji TV Pink i Informer su ga (BIRN) optužili da je neprijatelj države“ – piše organizacija Human Rights Watch u svom izveštaj o stanju ljudskih prava u svetu u 2016. godini.\n19. decembar 2016 – „Oni koji najviše kritikuju vlast javno se napadaju. BIRN je često meta napada“, navodi se u izveštaju Reportera bez granica o medijskim slobodama za 2016. godinu.\n30. novembar 2016 – U novembru 2015, provladin tabloid Informer ponovno je oživeo optužbe da su BIRN, CINS i KRIK, uzimali novac iz inostranstva “kako bi srušili vladu”, saopšteno je iz organizacije Human Rights Watch.\nU drugoj kampanji ocrnjivanja, premijer Aleksandar Vučić kritikovao je nezavisni onlajn novinarski sajt BIRN. Provladine medijske kuće TV Pink i Informer optužile su BIRN da je neprijatelj države i strani plaćenik. Te optužbe očigledno su bile u odgovoru na kritičko izvještavanje BIRN-a zbog zloupotrebe vlasti i navodne korupcije u vlasti, zaključuje ova organizacija.\n07. novembar 2016 – Informer objavljuje drugi deo priče o tome kako se plačaju mediji i NVO u Srbiji: „Tako Centar za istraživačko novinarstvo (CINS) Branka Čečena i Balkanska istraživačka mreža (BIRN) Slobodana Georgieva dobijaju silne pare od Evropske komisije i Ministarstva spoljnih poslova Holandije…“, navodi se u novom tekstu.\nGlavni urednik Pečata, Milorad Vučelić, za Informer govori: „Ovde su ti mediji uzeti u najam da rade za strane gazde. Oni ne zavise od tržišta, već od donacija i ne stide se toga…“\n05. novembar 2016 – Urednik Informera, Dragan J. Vučićević, ponavlja navode iz teksta o finanasiranju medija i NVO u jutarnjem programu na televiziji Pink.\n05. novembat 2016 – Tabloid Informer u tekstu „Stranci daju milione za lažne afere u Srbiji“ piše da velike pare sa Zapada, pored nevladinih organizacija, dobijaju i „takozvane novinarsko istraživačke organizacije poput BIRN-a, CINS-a, KRIK-a…“.\n02. novembar 2016 – Nezavisno udruženje novinara Srbije izdaje saopštenje: Opasne izjave ministra Vulina\n01. novembar 2016 – Ministar za rad, zapošljavanje, boračka i socijalna pitanja, Aleksandar Vulin, svrstao je novinara BIRN-a, Slobodana Georgijeva, među one koji podržavaju ugrožavanje bezbednosti premijera Aleksandra Vučića, gostujući u emisiji „Upitnik“ na RTS-u.\n16. septembar 2016 – Predstavnica OEBS za slobodu medija Dunja Mijatović pozvala je vlasti u Srbiji da u potpunosti istraže zastrašivanja i pretnje upućene novinarima. Mijatović je u pisanoj izjavi navela da sa velikom zabrinutošću prati seriju incidenata, uključujući i pretnje smrću, usmerene medijima u poslednjih tri meseca.\n16. septembar 2016 – Pokret Dosta je bilo osudio je izostanak reakcije državnih institucija na pretnje i uvrede koje se svakodnevno upućuju novinarima u Srbiji i zatražio hitnu reakciju policije i tužilaštva.\n16. septembar 2016 – Nezavisno udruženje novinara Srbije upozorilo je da su najnovije pretnje novinarima, među kojima je i novinar BIRN-a Slobodan Georgijev, posledica atmosfere koju stvara vlast, ali i pojedini mediji.\n13. septembar 2016 – Nova stranka zahteva od nadležnih organa, policije i tužilaštva, da što hitnije identifikuju i procesuiraju odgovorne za pretnje Slobodanu Georgijevu i Nedimu Sejdinoviću.\n12. septembar 2016 – Liberalno demokratska partija (LDP) pozvala je nadležne organe da u najkraćem roku identifikuju i procesuiraju odgovorne za pretnje koje su putem društvenih mreža upućene predsedniku Nezavisnog društva novinara Vojvodine Nedimu Sejdinoviću i novinaru Balkanske istraživačke mreže Slobodanu Georgijevu.\n12. septembar 2016 – Nakon brojnih pretnji koje je novinar BIRN-a Slobodan Georgijev dobio putem društvenih mreža, Nezavisno udruženje novinara Srbije se obratilo Posebnom tužilaštvu za visokotehnološki kriminal da hitno preduzme sve mere, u skladu sa zakonom, i utvrdi identitete lica koja su pretila, a zatim podigne i zastupa optužni akt.\n10. septembar 2016 – Urednik Informera, Dragan J. Vučićević, u jutarnjem programu na televiziji Pink ponavlja da Evropska unija finansira ogromnim parama novinara BIRN-a Slobodana Georgijeva, kako bi „on pisao to što piše i da bi, recimo, to smo svi videli, izbio juče jedan skandal koji je bio ozbiljan na društvenim mrežama i u jednom delu elektronskih medija. Ali je danas gotovo nezabeleženo u štampanim medijima i postoji samo u Informeru. Dakle jedino mi pišemo o tome da je Slobodan Georgijev miljenik Evropske unije, glavni urednik BIRN-a ili šta već, napisao da je Srbija fašistička tvorevina.”\n10. septembar 2016 – „Slobodan Georgiev, urednik Balkanske istraživačke mreže, koga milionskim donacijama pomažu zapadne ambasade i Evropska unija, proglasio je Srbiju, verovali ili ne, za fašističku tvorevinu!?!”, piše tabloid Informer.\nZoran Babić, fukcioner SNS-a komentariše za Informer: „Ovo je vrhunac beščašća i mržnje! Pozivam nadležne pravosudne i medicinske organe da reaguju.”\n08. septembar 2016 – Ministar unutrašnjih poslova Nebojša Stefanović, gostujući u jutarnjem programu na RTS-u povodom prisustvovanja komesara za proširenje EU Johanesa Hana sednici Vlade Srbije, izjavio je: „Ja bih voleo da čujem odgovore vezano za to da Evropa finansira medijske kuće i institucije koje plasiraju laži o Srbiji, poput one o Zapadnoj Tamnavi koju je plasirao BIRN, pa je kasnije demantovala Svetska banka.”\n11. jul 2016 – Novine Informer u novom tekstu pod nazivom „Evo koga Evropska unija najviše sponzoriše u Srbiji! Milioni od EU za NUNS, Dinka, Bojanu Maljević…” svrstava BIRN u „miljenike” Evropske unije i navodi koliko novca je dobio od 2007. do 2015. godine.\n27. jun 2016 – Urednik tabloida Informer, Dragan J. Vučićević, u otvorenom pismu piše: „Plaćen i instruiran direktno iz EU, Slobodan Georgiev (isti onaj što je nedavno uporedio Vučića sa Džihad Džonom) tada je, lažno se predstavljajući kao “istraživački novinar”, objavio da je neko od Vučićevih bliskih saradnika u “Zapadnoj Tamnavi” pokrao silne pare. Na kraju, utvrdilo se, a to je potvrdila i Svetska banka, da je sve bilo po zakonu, da je prihvaćena najniža moguća ponuda domaćeg izvođača, a da su Georgiev i njegovi poslodavci iz Brisela zapravo pokušali da posao nameste “stručnjacima” iz Holandije koji su za ispumpavanje tražili čak 22,3 miliona evra više od srpske firme!”\n12. jun 2016 – Tabloid Informer u svom štampanom izdanju piše o tome kako se sistemski radikalizuje situacija u Srbiji, optužujući za to novinara BIRN-a Slobodana Georgijeva. Informer takođe navodi da ga Evropska unija podržava i daje 36.500 evra.\n11. jun 2016 – Televizija Studio B pridružuje se Pinku i Informeru u izveštavanju o novinaru Slobodanu Georgijevu ponavljajući navode da je Evropska unija dala 36.500 evra za plate zaposlenima u BIRN-u.\n11. jun 2016 – Televizija Pink u svom nacionalnom dnevniku ponavlja tvrdnje iznete u online izdanju tabloida Informer.\n11. jun 2016 – „Slobodan Georgiev, miljenik ambasadora EU Majkla Devenporta i urednik Balkanske istraživačke novinarske mreže BIRN, koja je nedavno od Evropske komisije dobila 36.500 evra da bi isplatila plate zaposlenima, na Tviteru je mandatara Aleksandra Vučića uporedio sa poznatim svetskim teroristom Džihadi Džonom!” piše tabloid Informer.\n11. jun 2016 – Tabloid Informer u tekstu pod nazivom „BIRN iz Brisela dobio 36.500€” piše da je BIRN konkretan primer sumnjivog finansiranja sa Zapada takoznavih „istraživačkih” i „nezavisnih” medija. Informer objašnjava da se BIRN proslavio lansiranjem lažne afere o isušivanju kopa „Tamnava”, kao i to da „godinama uzima silan novac od Rokfeler fondacije, ali i ambasada SAD, EU i Holadnije”.\n10. jun 2016 – Premijer Aleksandar Vučić rekao je da nema nikakav nesporazum sa SAD i EU i da je odavno preboleo u političkom smislu činjenicu da daju novac onima koji će da izmišljaju priče poput Zapadne Tamnave.\n„A da li sam srećan što daju pare onima koji će da izmišljaju priče o Zapadnoj Tamnavi, nisam srećan, ali sam to preboleo u potiličkom smislu pre tri godine, sada to doživljavam kao devizni priliv, pa se readujem tome što ćemo više para u bužetu da imamo, jer znam da će kada dobiju pare da ih troše u Ušću i Delta sitiju.”\n10. jun 2016 – „Urednik Informera jedini ima hrabrosti da kaže Miškoviću, BIRN-u, Devenportu, nešto što im se ne svida, a drugi ne smeju da pisnu”, istakao je premijer Aleksandar Vučić, komentarišući slobodu medija u Srbiji.\n30. maj 2016 – Dnevni list Politika objavljuje BIRN-ov demanti na pisanje novinarke Višnje Aranđelović.\n24. maj 2016 – U tekstu “Sud ih kažnjava, a stranci nagrađuju”, novinarka Politike Višnja Aranđelović tvrdi da je novinar BIRN-a Aleksandar Đorđević lažov i da je u tekstu o ispumpavanju vode iz kopa Tamnava obmanuo javnost i čitaoce.\nOna kaže: „Tako je BIRN-ov novinar Aleksandar Đorđević prećutao da je projekat „Tamnava” kreditirala Svetska banka, da ga je kontrolisala i da je utvrdila da nije bilo propusta. BIRN je netačno tvrdio da konzorcijum koji je dobio posao nije imao referencu, da su angažovali podizvođače, da je mogla da se izbegne primena Zakona o javnim nabavkama…“\n20. maj 2016 – Nakon reagovanja premijera, BIRN ga poziva da javnosti predoči dokumenta o “Tamnavi”.\n19. maj 2016 – Premijer Vučić reagovao je na vest da je prva nagrada Evropske unije za istraživačko novinarstvo dodeljenja Aleksandru Đorđeviću za tekst “Ispumpavanje kopa i budžeta” kada je ponovio optužbe na račun BIRN-a rekavši da je priča “notorna laž”.\n“Borio sam se i izborio da se pokaže ne samo da je bilo sve čisto, već da je država to obavila sa mnogo manje novca nego što je to bilo realno. Država je iz toga izašla uspešno, dramatično je povećala proizvodnju uglja i pre rokova i pre vremena”, rekao je Vučić na konferenciji za novinare.\n21. april 2016 – Reporteri bez granica u svom godišnjem izveštaju o slobodi medija za 2015. godinu pišu da su oni koji “najviše kritikuju vlast, mete javnih napada”, a kao primer za to navode BIRN.\n07. mart 2016 – „Da li mislim da BIRN nije govorio istinu – mislim da nije govorio istinu“, ostao je pri svom stavu iz januara 2015. godine premijer Srbije nakon što je BIRN objavio istraživanje „Ispumpavanje kopa i budžeta“. Takođe, on je u razgovoru sa novinarkom portala Insajder.net Irenom Stević rekao da „pretpostavlja da nije trebalo da upotrebi reč lažovi“ i da „njemu kao predsedniku vlade ne priliči takva reč“. Bez obzira na ovo, Vučić je ipak ostao pri stavu da BIRN nije pisao istinu.\n15. januar 2016 – Tabloid Informer u tekstu „Evo kako se prave afere. BIRN špijunira slike po Bokeljki“ navodi da je novinar BIRN-a imao zadatak da “otkrije veliku pljačku umetničkih slika u državnoj rezidenciji”.\n30. novembar 2015 – Premijer Srbije Aleksandar Vučić ponovio je, gostujući u emisiji Upitnik na RTS-u, navode o Svetskoj banci, koje je BIRN demantovao u svom saopštenju 14. novembra.\n14. novembar 2015 – BIRN Srbija u svom saopštenju negira Vučićeve tvrdnje o Svetskoj banci iznete u intervjuu za agenciju Sputnik.\n13. novembar 2015 – Premijer Srbije Aleksandar Vučić ponovo je nazvao BIRN “lažovima” u intervjuu za novinsku agenciju Sputnik.\n“Nama su (ljudi iz Evropske Unije) u stanju bili da komentarišu onaj BIRN i Zapadnu Tamnavu kada su lagali, ako se sećate oko tendera gde je i Svetska banka rekla da je sve bilo čisto i u skladu sa procedurama Svetske banke. Za te lažove su se javili da intervenišu…”, rekao je Vučić.\nIako premijer ističe da je Svetska banka rekla da je sve bilo čisto i u skladu sa procedurama, BIRN-u to nije potvrđeno s obzirom na činjenicu da su zvaničnici Svetske banke odbili zahtev BIRN-a da dostave izveštaj o tenderu, bez ijednog konkretnog razloga. Više o tome možete pročitati ovde.\n13. novembar 2015 – Predsednik Evropske federacije novinara pozvao je vlast u Srbiji da izbegne stvaranje neprijateljskog okruženja za rad novinara, koji već pate zbog loših uslova rada.\n12. novembar 2015 – Američki ambasador u Srbiji Majkl Kirbi izjavio je da to što SAD podržavaju istraživačko novinarstvo ili kontaktiraju sa opozicijom ne znači da žele da sruše vladu. Kirbi je rekao da SAD nemaju nikakvog interesa za to i da je to lično preneo i premijeru Aleksandru Vučiću.\n12. novembar 2015 – Informer optužuje BIRN da kontroliše medije, i da je za to od Holandske ambasade dobio 25.000 evra. “U zakonu je jasno i precizno navedeno koje institucije kontrolišu nezavisnost, slobodu i finansiranje medija. Zato nije jasno zašto neka ambasada ima potrebu da finansira ovakav projekat. U svakom slučaju, biće da je ovo još jedan dokaz te cenzure o kojima svi u Srbiji bruje…” izjavila je za Informer Sanja Nikolić, članica Odbora za kulturu i informisanje.\nAmbasada Kraljevine Holandije je bila donator za BIRN-ov projekat Konkursno finansiranje – Unapređenje nezavisnosti medija kroz razvoj održivog i konkurentnog modela finansiranja i taj podatak se nalazi na našem sajtu, kao i opis i cilj projekta.\n11. novembar 2015 – Informer u novom tekstu pod nazivom “Sponzoruše” piše da je BIRN od Bitanske ambasade za dve godine, tokom 2012. i 2013., dobio “neverovatnih 12.912.469 dinara”. Glavni i odgovorni urednik e-novina, Petar Luković, te natpise prokomentarisao je: “Veze, poznanstva, mito i korupcija glavni su elementi u delovanju medija koji se lažno predstavljaju kao “bastioni slobode”” i dodao da je jedino “istraživačko” u celoj priči kako pronaći put do novih miliona.\nI Ministar unutrašnjih poslova, Nebojša Stefanović, oglasio se ovim povodom. “Kao građanin, iznenadio sam se kada sam video da se ovi mediji finansiraju samo novcem iz inostranstva. Vrlo mi je neobično da postoji toliki strani interes za njihovo delovanje u Srbiji”, objasnio je on.\n10. novembar 2015 – BIRN u svom saopštenju poziva na prestanak kampanje usmerene na rušenje kredibiliteta organizacije.\n10. novembar 2015 – Premijer Srbije, Aleksandar Vučić, izjavio je, komentarišući izveštaj Evropske Komisije o slobodi medija i istraživanja, da je u razgovoru sa evropskim prijateljima rekao da i oni snose možda i veći deo odgovornosti imajući u vidu broj medija koji finansiraju i da “malo pogledaju” da to bude na transparentniji način i da znamo ko i koga finansira i kako da i to doprinese da imamo bolje rezultate. Ceo članak pročitajte ovde.\n10. novembar 2015 – “Verujem da će se ići u dosta prljavu predizbornu bitku kako bi se kritički glas u zemlji potpuno zatomio jer ova vlast ne podnosi nikakvu kritiku”, istakla je u intervjuu za Radio Slobodnu Evropu Gordana Igrić, regionalna direktorka BIRN-a.\n10. novembar 2015 – U nastavku svog feljtona tabloid Informer piše da BIRN, CINS i KRIK nisu nezavisni, jer godinama dobijaju ogromne svote novca od stranih vlada, ambasada i fondacija koje imaju jasan interes da Srbiju drže u stanju stalnog haosa. Informer navodi da se “najviše novca, u periodu od januara 2012. do septembra 2015. godine slilo na račun BIRN-a – čak 610.000 evra”.\n“Sve u vezi s poslovanjem dostupno je organima zaduženim za kontrolu”, izjavio je koordinator BIRN-a Slobodan Georgiev za Informer i dodao da nije tačno da su svi tekstovi BIRN-a usmereni protiv vlade, kao i to da je BIRN imao dobru saradnju i sa brojnim državnim institucijama.\n09. novembar 2015 – Dragan Janjić, potpredsednik Izvršnog odbora Nezavisnog udruženja Novinara Srbije, gostujući u dnevniku N1 televizije izjavio je da takozvani feljton o finansiranju BIRN-a i organizacija koje se bave istraživačkim novinarstvom u Informeru jeste klasičan primer kampanje.\n„To je upravo kampanja. Imamo nekoliko portala koja se bave istraživačikm novinarstvom i ne vidim da je pobijeno ono što oni pišu. Tu imamo klasično istraživačko novinarstvo i nemamo kampanje koje su kontinuirane. Ako vi ceo dan držite jednu emisiju na jednu temu vi vodite kampanju, ne bavite se novinarstvom”, rekao je Janjić.\n09. novembar 2015 – Tabloid Informer u feljtonu pod nazivom “HIT Evropska komisija platila 86.870,12 e za pljuvanje Vučića!” piše da Evropska komisija direktno finansira rušenje premijera Vučića i aktivno radi na izazivanju haosa u Srbiji. Informer navodi da ove tvrdnje dokazuje finansijska dokumentacija do koje je list došao nakon višemesečnog istraživanja. Tabloid dodaje da je osnovna delatnost BIRN-a lansiranje lažnih afera i izazivanje haosa u Srbiji.\n08. novembar 2015 – Ministar unutrašnjih poslova, Nebojša Stefanović, rekao je u emisiji Teška reč na TV Pink da mu je čudno to što se BIRN Srbija finansira samo od inostranih donacija, a ne od novca iz Srbije. Stefanović je dodao da istraživanja koja rade BIRN i druge organizacije koje se bave istraživačkim novinarstvom ne treba uzimati za ozbiljno.\nDirektorka BIRN-a Srbija, Dragana Žarković, demantuje ministra i objašnjava da BIRN jeste dobio novac i iz Srbije, tačnije od Kancelarije za saradnju sa civilnim društvom Republike Srbije koja je jedan od donatora na projekatu Participativno budžetiranje za 2016. godinu u 10 lokalnih zajednica.\n08. novembar 2015 – U emisiji “Rušenje Vučića” na TV Pink, glavni urednik i vlasnik taboida Informer ističe da BIRN dokazano i otvoreno laže kako bi urušio stabilnu državu i jaku vladu.\n03. novembar 2015 – Tabloid Informer najavljuje „istraživanje“ o tome kako se finansiraju medijske organizacije u Srbiji koje se bave istraživačkim novinarstvom, a među kojima je i BIRN.\nU Informeru se navodi da BIRN Srbija, KRIK – Mreža za istraživanje kriminala i korupcije i Centar za istraživačko novinarstvo Srbije „traže od građana donacije od po 1000 dinara, a dobijaju milione sa Zapada“. Ispod fotografija na kojima se nalaze Slobodan Georgijev iz BIRN-a, Stevan Dojčinović iz KRIK-a i Branko Čečen iz CINS-a istaknuto je da strane vlade plaćaju „rušenje naše vlade“.\n27. mart 2015 – Najnoviji izveštaj o medijskim slobodama na Zapadnom Balkanu beleži napad srpske vlade na BIRN, koji je prouzrokovan istraživanjem BIRN-a o ispumpavanju vode iz kopa Tamnava.\nU izveštaju se navodi da je to primer nejedakog stava premijera Aleksandra Vučića prema medijima.\n“Postoje jasne autoritativne tendencije u sadašnjoj vladi koje svoj konkretan izraz pronalaze u instrumentalizaciji medija i u neprestanim napadima na one koji istrajavaju u izveštavanju o stvarima onakvim kakve jesu”, dodaje se u izveštaju.\n22. mart 2015 – U intervjuu za Radio Slobodna Evropa Šaša Radulović, bivši ministar privrede, kaže da još uvek čeka sudski epilog u slučaju protiv premijera Aleksandra Vučića.\nPremijer je u avgustu optužio Radulovića da je BIRN-u obezbedio nacrt ugovora između JAT-a i Etihada kako bi destabilisao vladu. Radulović je negirao ove optužbe i slučaj je prepustio sudu.\n17. mart 2015 – Aleksandar Vulin, ministar za rad, zapošljavanje, boračka i socijalna pitanja, ističe da BIRN ne istražuje o verbalnom nasilju kojem je izložena porodica premijera Aleksandra Vučića u prethodnih nekoliko meseci.\n“Nema BIRN-a da istraži vrlo zanimljive veze vlasnika medija koji objavljuju takve slike sa nekim političarima, a konkretno mislim na Bojana Pajtića”, rekao je Vulin. Članak pročitajte ovde.\n12. mart 2015 – BIRN predstavlja analizu sadržaja “Kampanja protiv BIRN-a: uticaj vlasti na medije” kako bi javnosti predstavio mehanizme pritiska na rad medija i nevladinog sektora, ali i ukazao na zabrinjavajuće odsustvo javne kritike vlasti i niskih profesionalnih standarda u radu medija.\nAnaliza sadržaja dve nedelje januara (od 8. do 21.), u vreme najintenzivnije javne debate o BIRN-u i rekacijama na istraživački tekst koji je objavljen, pokazuje da je u posmatranom periodu bilo 294 medijska izveštaja u kojima se BIRN pominje direktno ili indirektno, kroz reagovanja zvaničnika, analitičara i civilnog sektora.\n10. mart 2015 – Kampanja e-novina protiv BIRN-a kulminira nakon objavljivanja “istraživanja” pod nazivom Mreža novinarskog grabeža u kojem se navodi da je BIRN skup privatnih i međusobno povezanih firmi koje ostavljaju privid neprofitnih organizacija.\n09. mart 2015 – Regionalna direktorka BIRN-a, Gordana Igrić, u intervjuu za dnevni list Danas govori o pritiscima kojima je bio izložen BIRN proteklih meseci.\n04. mart 2015 – Savet za štampu donosi odluku da je „Informer“ prekršio Kodeks novinara Srbije kada je izneo ozbiljne optužbe protiv novinara BIRN-a, a koje nije potkrepio nikakvim dokazima.\nRedakcija BIRN-a predstavljena je „kao medijska mafija koja reketira za račun Brisela“, a „Informer“ ni ne smatra da to treba dokazati, ili jer je i iz odgovora na žalbu, jasno da veruju da je reč o dozvoljenom preterivanju i „provokaciji“, navodi se u obrazloženju Saveta za štampu.\n02. mart 2015 – Povodom napada premijera Vučića na BIRN, Organizacija SAFEWORLD piše da je Sloboda izražavanje ugrožena u Srbiji.\n27. februar 2015 – Iako iskopavanje kopa Tamnava kasni mesecima, EPS ističe da je konzorcijum ispunio svoj ugovor i da neće biti kazni. Ceo članak pročitajte na Balkan Insight-u.\n25. februar 2015 – Deutsche Welle objavljuje analzu o medijskim slobodama i cenzuri u Srbiji.\n23. februar 2015 – Zašto više Belgrade Insight ne možete da nađete na beogradskom aerodromu i info-centrima TOB-a?\n19. februar 2015 – Pročitajte pismo Evropske federacije novinara Johanesu Hanu u kome su navedeni primeri pritisaka na medije u Srbiji.\n19. februar 2015 – Vidi se da vlast u Srbiji ima veoma negativan odnos prema slobodi medija, kao i da postoje brojni primeri cenzure i autocenzure u medijima, kaže za Cenzolovku Kristijan Mir, izvršni direktor Reportera bez granica, jedan od autora istraživanja o stanju medijskih sloboda u 180 zemalja sveta.\n19. februar 2015 – Ministar kulture, Ivan Tasovac, izjavio je da je “medijska situacija u Srbiji dobra”.\n”Detalja, i to veselih, o ‘tužnoj’ slici, ima još, ali pretpostavljam da reporterima i BIRN-u, oni verovatno nisu zanimljivi. Koliko sam shvatio, njih više zanimaju ezoterična stanja u kojima su stvari nevidljive, netransparentne, ali lako dokazive”, rekao je Tasovac.\n18. februar 2015 – Pročitajte odgovor BIRN-a na Hanovu izjavu o tome da nema dokaza za pritiske na medije u Srbiji (verzija na englskom jeziku).\n18. februar 2015 – Prema pisanju lista Informer, BIRN, OEBS i Savet za borbu protiv korupcije pripremaju izveštaj o dokazima za medijsku cenzuru u Srbiji.\n17. februar 2015 – Evropski komesar za susedsku politiku i pregovore o proširenju Johanes Han, izjavio je danas da je svestan optužbi za kršenje slobode medija u Srbiji, ali da takve tvrdnje treba potkrepiti dokazima.\n13. februar 2015 – Svetska banka, uprkos tome što važi za pobornika sprovođenja „otvorenog postupka“, ograničava pristup svojim izveštajima o proceduri za sprovođenje javne nabavke. Nedavno, ova institucija je odbila da obelodani izveštaj o javnoj nabavci o kontroverznom projektu u Srbiji, o čemu piše i Tobi Mekintoš (Toby McIntosh) na portalu Fridom info (Freedom Info).\nKao osnovni razlog što se BIRN-ov “slučaj” našao na ovom protalu navodi se da su zvaničnici Banke odbili da BIRN-u dostave izveštaj o tenderu, iako su potvrdili da izveštaj o postupku javne nabavke postoji.\n12. februar 2015 – Vreme je da povežemo ljudska prava i slobodu medija i da se udružimo u toj borbi, jedna je od poruka današnje debate u organizaciji BIRN Srbija i Kuće ljudskih prava i demokratije.\nPovod za organizovanje debate o medijskim slobodama i slobodi izražavanja je kampanja napada na BIRN vođena od 8. januara ove godine kada je objavljen tekst „Ispumpavanje kopa i budžeta“.\nJovana Gligorijević, novinarka nedeljnika Vreme, rekla je da su medijski pritisci počeli još pre objavljivanja BIRN-ovog istraživanja. Ovaj nedeljnik je bio jedini koji je u celosti objavio tekst o ispumpavanju vode iz kopa Tamnava.\n„Dok je tekst još bio u izradi, dobili smo telefonski poziv i to je ovako zvučalo: Čujemo da oni vaši (BIRN Srbija) pišu o ovoj temi, ako to objavite, tužićemo vas.“\nDirektorka BIRN mreže, Gordana Igrić, naglasila je važnost kontinuiranih napada na BIRN i medijsko izveštavanje u ovom slučaju.\n„Da nije ove kampanje protiv BIRN Srbija, ne bismo uvideli koje su to razmere i dubina ugrožavanja slobode medija. Mediji su diskusiju o BIRN-ovom istraživanju o Tamnavi pretvorili u priču o odnosu EU i Vučića. Uradili smo analizu 294 medijske objave u kojima se pominje BIRN, samo 11 puta smo navedeni kao direktan izvor“, istakla je Igrić.\nNastavak izveštaja sa debate pročitajte putem ovog linka.\n12. februar 2015 – BIRN je sproveo analizu 294 medijske objave u vezi sa napadima, u periodu 8-21. januar. Kako su mediji izveštavali, pročitajte ovde.\n11. februar 2015 – E-novine su u ovom napadu BIRN nazvale kompanijom za pranje novca.\n11. februar 2015 – Regionalna direktorka BIRN-a Gordana Igrić, uputila je otvoreno pismo na adrese više od 30 međunarodnihmedijskih organizacija i organizaciju za zaštitu ljudskih prava o kontinuiranim napadima na našu organizaciju.\n10. februar 2015 – Nedeljnik Vreme objavio je dopis koji je Transparentnost Srbija dostavila i predstavila na sednici Odbora za finansije o slučaju Tamnava.\n10. februar 2015 – Nakon velikog broja napada na BIRN, u saradnji sa Kućom ljudskih prava, organizujemo debatu #OslobodiMedije. Više informacija možete naći ovde.\n9. februar 2015 – Borko Stefanović (DS) izjavio je da je u srpskom “Siriza” timu vidi urednika BIRN-a, Slobodana Georgieva, Vesnu Pešić, Jova Bakića, Sašu Jankovića i Srbijanku Turajlić.\n9. februar 2015 – Transparentnost Srbija je u svom izveštaju na sednici Odbora za finansije predstavio analizu tendera koji je raspisan za ispumpavanje vode iz kopa Tamnava. U analizi je, pored ostalog, ukazano da je sprovođenje nabavke bilo obavezno po domaćem Zakonu o javnim nabavkama, i da je po tom postupku nabavka i sprovedena, a ne po pravilima Svetske banke, kao što se moglo pročitati u medijima.\n8. februar 2015 – Ljiljana Smajlović, glavna urednica Politike, u tekstu “Nostalgija za devedesetim”, piše da se ispostavilo da Vlada ne bi trebalo da kritikuje BIRN, čak i kada je odgovoran za traljavo izveštavanje.\n6. februar 2015 – Vesna Pešić, sociološkinja, još jednom je pomenula BIRN u svom tekstu za Peščanik.\n6. februar 2015 – Zoran Panović, glavni urednik lista Danas, da je spin doktor Tonija Blera, Alister Kempbel, plaćen iz evropskih fondova da obučava zvaničnike srpske Vlade.\n“Kako to da Vlada Srbije može da uzima novac od EU, a neko drugi, kao na primer BIRN, ne može?”, rekao je Panović.\n6. februar 2015 – E-novine ironično navode da je dirljivo što BIRN brine o javnom interesu, a ne o grantovima koje dobija.\n5. februar 2015 – Magazin “Tabloid” kritikuje Politiku zbog napada na BIRN.\n5. februar 2015 – Uručena nagrada “Jug Grizelj” BIRN Srbija za 2014. godinu u Medija Centru.\n„BIRN nije dobio priznanje zbog napada kojim je izložen od najvišeg mesta u državi pa naniže, već zbog svog izuzetnog i uspešnog rada u poslednjih godinu dana. Nikad nije bilo lako baviti se istraživačkim novinarstvom. Nikad ni neće. Iza svih tih tekstova ili priloga u elektronskim medijima stoje dani i meseci čitanja, proveravanja, bezbroj neuspelih pokušaja da se dođe do relevantnih sagovornika i dokumenta, probijanja kroz lavirinte lažnih tragova i dimnih zavesa“, rekla je predsednica žirija Antonela Riha.\n4. februar 2015 – Zamenik pomoćnika američkog državnog sekretara Tomas Melia izjavio je da bi Srbija trebalo da bude srećna što ima organizacije kao što su Fond za humanitarno pravo (FHP) i Balkanska istraživačka mreža (BIRN), jer je za svaku vladu bitno da sluša organizacije i ljude koji objavljuju važne informacije i da preduzima mere na osnovu tih informacija. Intervju pročitajte ovde.\n4. februar 2015 – E-novine nastavjaju prljavu kampanju protiv BIRN-a.\n“Da se Petar Luković zove Gordana Igrić, već bismo imali Live Blog pod naslovom “E-novine Under Fire”, oglasila bi se Dunja Mijatović, dobili bismo nagradu “Jug Grizelj”, hvalili bi nas Vukašin O. i Olja B, posetio bi vas drug Devenport, kuka i motika bi se digla zbog “almost four year-long campaign aimed at marking e-novine as a enemy organisation“…”\n4. februar 2015 – Informer nastavlja da osporava naš rad. Ovog puta je tema novinarska nagrada “Jug Grizelj” čiji smo dobitnici za 2014. godinu.\n2. februar 2015 – BIRN Srbija dobitnik nagrade “Jug Grizelj” za 2014. godinu.\n2. februar 2015 – Još jednom E-novine vs Gordana Igrić. U nastavku pročitajte o čemu je reč: “Krik cenzure je majka donacija”.\n31. januar 2015 – Još jednom smo bili tema komentara urednika lista Informer, Dragana Vučićevića.\n“…BIRN koji je i dalje ugledna novinarska istraživačka mreža, čak kandidovana za najveće profesionalne nagrade, iako je u samo tri meseca uhvaćena u tri najstrašnije laži…”\n30. januar 2015 – Slobodan Georgiev, novinar BIRN-a, napisao je kolumnu “Kako sam postao državni neprijatelj” za Vranjske novine.\n29. januar 2015 – “Napad na BIRN je pokazao šta će se desiti svakom ko pita nezgodno pitanje – premijer će vas diskreditovati i proglastiit uzdajnikom”, rekla je direktorka i urednica BIRN mreže Gordana Igrić u intervjuu za Frankfurtske Vesti. Intervju možete pročitati ovde.\n28. januar 2015 – E-novine nastavljaju prljavu kampanju protiv BIRN-a. Poslednji u nizu je tekst sa “luckastim” naslovom “Engleska pacijentkinja” čija je tema regionalna direktorka BIRN-a, Gordana Igrić.\n26. januar 2015 – Pročitajte saopštenje BIRN Srbija povodom stava premijera da smo “tri puta slagali”.\n25. januar 2015 – Premijer Aleksandar Vučić nastavio je da napada BIRN.\nOn je, gostujući na TV Prva u emisiji Stav Srbije rekao da je BIRN tri puta slagao.\n“Unija je plaćala BIRN kada su izmislili ugovor za Er Srbiju. Tada sam upozorio da je reč o laži, jer su uzeli nacrt ugovora od (Saše) Radulovića. Nisu razmeli delove ugovora, ali su citirali stvari koje ne stoje u ugovoru, rekao je Vučić.\nNacrt ugovora i ugovor nisu isti, ukazao je Vučić i naglasio da neko ko je ozbiljan i bavi se istraživačkim novinarstvom ne bi smeo sebi da dozvoli tako nešto.\nJoš su se pohvalili u Miškovićevim novinama. Oni su lagali, a platila EU. Onda je bio novi tekst u kojem se sve vrvelo od neistina, a to je potvrdila Svetska banka, rekao je Vučić.\nPotom je usledila i treća informacija, da je održana sednica Vlade na kojoj je neko smenjen, podsetio je Vučić, a tog dana nije bila ni održana sednica.\nTri od tri neistinite stvari, koje je EU finansirala, a sve tri protiv Vlade Srbije, ocenio je Vučić.\nŠta sam ja, da se pravim glup, da ne vidim, da ćutim, upitao je Vučić i naglasio da ga niko iz BIRN nije ništa pitao.”\n24. januar 2015 – Na blogu b92 osvanuo je tekst Biljane 77 “Ja nisam BIRN”.\n“Ja nisam BIRN jer… nisam. Ja sam Biljana. Nemam pojma kako je zaista tim ljudima svakog dana… da li se bude sa idejom da bi im život bio jednostavniji da nisu to što jesu. U stvari, znam da ne. Jer odustajanje nije opcija.”\n24. januar 2015 – Politika opet napada BIRN. Ljiljana Smajlović, glavna urednica Politike, optužila je Gordanu Igrić, direktorku i urednicu BIRN mreže da je pokušala da diskredituje pisanje Politike navodeći da se ovaj dnevni list finansira iz državnog budžeta.\n“Kao da je ona nas uhvatila u aljkavom i selektivnom izveštavanju o „Kolubari”, a ne Svetska banka nju! Da bi odmah zatim izrekla i laž da se „Politika” finansira iz budžeta Republike Srbije.”\n24. januar 2015 – Direktorka i urednica BIRN mreže je za Dnevnik dnevnog lista Danas sumirala situaciju u kojoj se BIRN našao nakon objavljivajivanja teksta o kopu Tamnava.\n“Nekako mi je danas tiho. Da li nam se to režimska mašina umorila, ili okrenula možda novim stranim plaćenicima, izdajnicima i neprijateljima srpskih reformi? Sada je na tapetu zaštitnik građana Saša Janković, koji kaže da se ne oseća sigurno zato što prima direktne pretnje, a i zbog podele na patriote i izdajnike. Šta da se radi u ovakvom mraku?”\n23. januar 2015 – Nemačka štampa bavila se slobodom medija u Srbiji i na zanimljiv način opisala premijera Aleksandra Vučića.\n„On je hrabar, energičan i svestan svog cilja. Beskompromisno se bori protiv zlikovaca, protiv kriminalaca, protiv korumpiranih političara i drugih koji štete narodu. On je ugrožen sa svih strana, ali ne popušta ni milimetar. Spreman je da svoj život žrtvuje za dobrobit Srbije. On je prijatelj i partner zapada i istoka, severa i juga. On je Aleksandar Vučić, premijer Srbije“ – tako tekst o Vučiću započinje berlinski Tagescajtung i nastavlja: „Takva slika o premijeru Srbije formira se ako se ne čitaju retki kritički listovi sa smešnim tiražom ili internet-stranice iz Srbije. Uzalud se njihovi autori bune protiv autokratskog režima i nepotizma, i upozoravaju na populizam, diletantizam i represiju. Mejnstrim mediji svemu tom daju svoj doprinos: onaj ko kritikuje Vučića automatski biva okvalifikovan kao neprijatelj države, kao neko koga plaća mafija, okrvavljeni tajkuni ili inostranstvo koje je kritikuje Srbiju s ciljem da smeni Vučića i destabilizuje zemlju.\n23. januar 2015 – BIRN je podneo žalbu Savetu za štampu protiv dnevnog lista Informer.\n22. januar 2015 – E-novine još jednom su napale BIRN.\n“BIRN, kao najnovije mezimče pravdoljubivog Majkla Devenporta, samo u 2012. godini dobio je na poklon 125.108 evra, ni manje ni više nego za “studiju” – “Jačanje uloge medija u obezbeđivanju vladavine prava”, kao da ta grupa zna bilo šta o medijima, i “ulozi” koja u uređenim društvima ne pripada secikesama koje ucenjuju odabrane mete za još para kojih nikad dosta.”\n22. januar 2015 – Gostujući u emisiji Kažiprst, ministar energetike Aleksandar Antić, potvrdio je pisanje BIRN-a da je na tenderu za posao izabrana firma bez iskustva.\n22. januar 2015 – Novinarka lista Politika, Anica Telesković, posetila je radove na ispumpavanju vode i potvrdila informaciju BIRN-a da na ovom poslu radi holandska kompanija.\n21. januar 2015 – Vesna Pešić, sociološkinja, u svom novom tekstu na sajtu pecanik.net piše da “kad po nešto ispliva na površinu, onda gledamo kako Vučić dobija nervni napad, viče i svađa se sa ambasadorom EU i celom EU, a istraživače lopovluka proglašava EU plaćenicima! Kad Vučić mora „strateški“ da ćuti, onda se u njegovo ime razviče Vulin.”\n21. januar 2015 – Milan Antonijević, predsednik YUCOM-a, kaže da postoji pritisak na NVO u Srbiji, a da je najnoviji slučaj BIRN-a.\n21. januar 2015 – Bojan Gavrilović u tekstu na sajtu pescanik.net kritikuje Olivera Antića, savetnika predsednika Srbije, zbog pisanja o BIRN-u u dnevnom listu Politika.\n20. januar 2015 – Šef Kancelarije Svetske banke u Beogradu Toni Verheijen je rekao da ta institucija, prema pravilima o objavljivanju podataka, ne može da objavi reviziju tendera za ispumpavanje vode iz Tamnave, prenosi N1.\n20. januar 2015 – Direktor Centra za istraživačko novinarstvo Srbije, Branko Čečen, u tekstu “Istraživačko novinarstvo: Od BIRN-ovih otkrića do izmišljenih pornića” za sajt cenzolovka.rs, pisao je o tome šta je istraživačko novinarstvo.\n“U kakofoniji multi-odjeka premijerovih optužbi, niko, ali niko nije osporio ni jednu jedinu činjenicu u BIRN-ovoj priči. Što i nije lako kada BIRN za svaku objavi i dokument u PDF-u koji kliknete, otvori se i – eto činjenice od samih državnih institucija.”\n20. januar 2015 – Urednik Informera, Dragan Vučićević, u svojoj emisiji Teška reč, još jednom je diskreditovao rad BIRN-a.\n“Ja bih izvršio harikiri da sam BIRN”, rekao je Vučićević.\n19. januar 2015 – Direktorka BIRN Srbija uputila je pisma svim urednicima medija u Srbiji o pitanjima koje smo uputili Vladi i EPS-u, a na koja još uvek niko nije odgovorio.\n19. januar 2015 – Još jedan tekst na sajtu pescanik.net o slučaju BIRN.\n19. januar 2015 – Draža Petrović: “Mir, mir, mir, niko nije BIRN…”\n19. januar 2015 – Italijanska štampa je takođe osudila Vučićevu reakciju povodom istraživanja BIRN-a.\n18 januar 2015 – Prema mišljenju Zorana Panovia, glavnog urednika lista Danas, reakcija premijera na istraživanje BIRN-a vratila nas je u devedesete.\n17. januar 2015 – I reditelj Emir Kusturica se pridružio napadima na BIRN, nazivajući nas “neokolonijalistikom organizacijom”.\n17. januar 2015 – Oliver Antić, savetnik predsednika Srbije, napisao je u tekstu za list Politika da je “BIRN najgrublje napao Vladu”.\n16.januar 2015 – Premijer je izjavio da je njegova krupna greška odnos prema NVO sektoru.\n16. januar 2015 – BIRN je uputio otvoreno pismo Vladi RS i EPS-u i tražio odgovore na pet pitanja.\n16. januar 2015 – Oko 40 organizacija civilnog društva pozvalo je državne institucije da ispitaju saznanja BIRN-a. Pogledajte ceo poziv ovde.\n16. januar 2015 – Svetska banka odbija da dostavi izveštaj kojim je kontroverzni tender ocenjen kao čist.\n16. januar 2015 – Sajt cenzolovka.rs objavio je šaljivu priču “ŽMURIĆI: Zašto, u stvari, čika NUNS nosi bradu a čika BIRN brkove”.\n16.januar 2015 – Napadi na BIRN nastavljeni su i u skupštinskoj sali. Poslanik SNS-a Mirko Atlagić rekao je da su medijski napadi na premijera opasni po njegovu ličnu bezbednost, što „nije zabeleženo u ljudskoj civilizaciji“\n16. januar 2015 – Magazin „Tabloid“ izrazio je podršku BIRN-u i Slobodanu Georgievu: „Bila sam veoma iznenađena da u Srbiji postoji tako pristojan profesionalac, koji se nije gađao padežima, niti uvlačio bilo kome, već je dosledno branio istraživačko novinarstvo, kojeg danas u Srbiji ima tako premalo.”\n15. januar 2015 – Portal tvojstav.com pružio je priliku da javnost kaže šta misli o slučaju „Tamnava“.\n15. januar 2015 – Biro za društvena istraživanja (BIRODI) pozvao je tužilaštvo da ispita tvrdnje iz teksta „Ispumpavanje kopa i budžeta“. Umesto očekivane reakcije tužilaštva suočeni smo sa „medijskim ljaganjem“ onih koji su ukazali na (moguće) zloupotrebe i kršenje zakona. Činjenica da su predvodnici „medijskog ljaganja“ najviši predstavnici izvrše vlasti dodatno spušta i ovako nizak „rejting“ Srbije kada je u pitanju vladavina prava i sloboda medija.\n15. januar 2015 – Pogledajte kako je nedeljnik “Vreme” dokumentovao sve napade na BIRN.\n15. januar 2015 – Tabloid “Informer” smestio je BIRN na naslovnu stranu uz optužbe da smo hteli da “otmemo 23,2 miliona evra od građana Srbije”.\n“Umesto da se izvini zbog sramnih laži I falsifikata, šef BIRN Slobodan Georgiev i dalje napada državu zbog cenzure!”\n14. januar 2015 – Pogledajte gostovanje Slobodana Georgieva (BIRN) u emisiju “Novi dan” TV N1.\n14. januar 2015 – Sajt cenzolovka.rs kritikovao je medije što nisu preneli tekst “Ispumpavanje kopa i budžeta”, ali su preneli sve optužbe vlasti uzrokovane našim istraživanjem.\n14. januar 2015 – Sociolog Jovo Bakić: “Kumovski interes iznad javnog interesa.”\n14. januar 2015 – Gostujući u vestima TV B92, Slobodan Georgiev (BIRN) rekao je da “nismo manipulisali informacijama I da stojimo iza onoga što smo objavili.”\nNapomenuo je i da izjava predstavnika Svetske banke nije objavljena na sajtu Svetske banke.\n“To je stav , ali se mi nismo bavili Svetskom bankom u tekstu i nisam razumeo iz koje perspektive predstavnica Vesna Kostić komentariše naš tekst”, dodao je Georgiev.\nVladimir Đukanović (SNS), koji je takođe imao priliku da iskaže stav o ovom sličaju, rekao je da “Svetska banka ne daje tek tako sredstva” i da je “neverovatno da neko sumnja u kredibilitet Svetske banke”. “Meni je ona kredibilnija od BIRN koji objavljuje tekstove sličnim onima koji se objavljuju u Miškovićevim, u “Vremenu“. Meni je neverovatno da se neko ovako ponaša, ovo je dilentatizam u novinarstvu i ako neko smatra da Svetska banka nije kredibilna, svaka mu čast“, naveo je Đukanović.\n14. januar 2015 – Gordana Igrić, regionalna direktorka BIRN-a, govorila je o istraživanju “Tamnava” u emisiji “1 na 1” autorke Danice Vučenić na RTV Vojvodina.\n14. januar 2015 – Pod naslovom “Mi nismo BIRN”, Politika je objavila autorski komentar glavne urednice Ljiljane Smajlović, u kome dovodi u pitanje integritet novinarskog rada BIRN-a.\n13. januar 2015 – Novinar Radija Slobodna Evropa napisao je kratku pesmu “Vučić BIRN-u: Čitajte korisne knjige, a ne štetne ugovore!”.\n13. januar 2015 – Saopštenje Delagacije EU u Srbiji\n“Jedan od 19 korisnika je i Balkanska istraživačka regionalna mreža (BIRN) čiji projekat nastoji da ojača ulogu medija u borbi protiv korupcije, pružanjem podrške istraživačkom novinarstvu, formiranjem baze podataka za novinare i priručnika za novinare, davanjem preporuka u kreiranju politika i učešćem u javnim slušanjima u Skupštini. Projekat predviđa istraživanje u okviru pet oblasti: mediji, javne nabavke, prostorno planiranje i izgradnja, stranačka kontrola javnih resursa i sredstava i zdravstvo.”\n12. januar 2015 – Karikaturista Marko Somborac iz svog ugla je prikazao sukob Vučić-EU nakon slučaja “Tamnava”\n12. januar 2015 – U intervjuu za seebiz.eu portal, Slobodan Georgiev (BIRN) je rekao da Vučića više zanima uređivanje medija nego vođenje države.\n“Srbija nema mainstream medije koji smeju kontinuirano da rade na monitoringu vladinih politika, već su se pretvorili u kanal za veličanje lika i dela Aleksandra Vučića. A ako nema slobodnih medija, koji moraju sami da se bore sa svojim čitaocima i gledaocima za slobodu, nema ni slobodne države.”\n12. januar 2015 – Ministar unutrašnjih poslova Nebojša Stefanović izjavio je da polemika na relaciji Vučić-EU pokazuje da samo članovi Vlade Srbije nemaju pravo na svoje mišljenje.\n“Već sam upozoravao premijera Vučića da će, kada do toga dođe, ostajati sam i u takvim borbama neće imati podršku koalicionih partnera. Pokazalo se da sam bio u pravu. Evidentno je da niko iz SPS ne želi da brani stav Vlade Srbije, kao da je tenderom za ispumpavanje vode rukovodio kabinet premijera, a ne Ministarstvo rudarstva i energetike na čijem čelu je upravo kadar SPS”, rekao je Stefanović.\n12. januar 2015 – Boris Tadić, predsednik Socijaldemokratske stranke Srbije i bivši predsednik Srbije, rekao je za Blic da je Vučićeva reakcija bila preterana.\n12. januar 2015 – Povodom napada na BIRN, oglasio se i Centar za evroatlantske studije, na čelu sa Jelenom Milić. Oni su kritikovali odgovor premijera Srbije institucijama EU i da to može da ugrozi odnose EU i Srbije.\n12. januar 2015 – Reakcija na BIRN-ov tekst stigla je i iz Svetske banke. Vesna Kostić iz Kancelarije Svetske banke u Srbiji kaže da je Svetska banka pristala da se ta procedura sprovede po srpskim propisima, a ne po sopstvenim propisima javnih nabavki, jer je ceo postupak sproveden u vanrednim okolnostima. Ona tvrdi da je tender za ispumpavanje vode iz kopa “Tamnava – Zapadno polje” sproveden u skladu sa važećim propisima i praksom.\n11. januar 2015 – Analitičari Dušan Janjić, Dejan Vuk Stanković i Boško Jakšić za TANJUG analiziraju polemiku između premijera Vučića i portparolke EK Maje Kocijančič, i ulogu BIRN-a.\n11. januar 2015 – Predsednik Republike Srpske Milorad Dodik izjavio je da je premijer Srbije Aleksandar Vučić potpuno u pravu i da u polemici sa portparolkom EK Majom Kocijančič nije reč o slobodi medija već o lažima Evropske komisije. ” Ja to razumem jer sam i ja bio u takvoj situaciji – da sve što oni učine iz Evrope ovde u sumnjivim transferima prema takozvanim nevladinim organizacijama kojima je jedini cilj da omalovaže ili nešto slično urade, a ne da podrže zdravu slobodu govora zasnovanu na činjenicama i istini”, rekao je Dodik.\n11. januar 2015 – Ministar za rad, zapošljavanje, socijalna i boračka pitanja Aleksandar Vulin takođe se oglasio povodom izjave portparolke Evropske komisije Maje Kocijančič. On je naglasio da niko nema pravo da naređuje premijeru Aleksandru Vučiću – osim građana Srbije koji su mu dali mandat na izborima da se bori za njihove interese i interese zemlje i rekao da je lično veoma iznenađen, ističući da ne razume zašto se na Srbiju ne mogu odnositi ista pravila kao i na bilo koju drugu zemlju, prenosi Tanjug.\n11. januar 2015 – Ministarstvo rudarstva i energetike sopštilo je da BIRN-ov tekst koji se odnosi na ispumpavanje vode iz kopa „Tamnava – Zapadno polje“, a koji su preneli drugi mediji, u ključnim segmentima ne odgovara istini. Ministar Aleksandar Antić rekao je da „država i JP EPS nisu mogli da otpočnu ispumpavanje vode po hitnom postupku iz razloga što je čitav projekat finansirala Svetska banka, a kompletna tenderska procedura morala je da bude usklađena sa njihovim pravilima“.\n10. januar 2015 – Na websajtu Peščanik.net, ekspert u oblasti prava Vesna Rakić-Vodinelić pravi osvrt na situaciju u kojoj se našao BIRN, u tekstu pod nazivom „Je suis BIRN“ stavljajući našu organizaciju u kontekst napada Aleksandra Vučića na slobodu izražavanja, u trenutku njegovog istovremenog žaljenja za žrtvama terorističkog napada na novinare satiričnog lista „Charli Hebdo“ u Parizu, podsećajući na slogan Duška Radovića – Pre nego što popraviš svet, popravi česmu u svom stanu.\n10. januar 2015 – Nezavisno udruženje novinara Srbije (NUNS) najoštrije protestuje zbog načina na koji je premijer Aleksandar Vučić govorio o Balkanskoj istraživačkoj mreži (BIRN). NUNS u svom saopštenju ocenjuje ovakvo ponašanje predsednika Vlade Srbije otvorenim pritiskom, ne samo na novinare BIRN-a, već i ugrožavanjem slobode medija. NUNS upozorava da uspostavljanje kritičke javnosti, kao sastavnog dela demokratskih sistema, nije moguće bez istraživačkog novinarstva kojim se bavi BIRN.\n9. januar 2015 – Koordinator programa Balkanske istraživačke mreže u Srbiji Slobodan Georgijev kazao je da BIRN stoji iza svojih tekstova i da je tekst o ispumpavanju vode iz kopa Tamnava 100 odsto istinit. “Mi smo objavili tekst iza koga stojimo. Naš tekst je 100 odsto tačan, sve je jasno, mi nikada ne objavljujemo stvari za koje nemamo dokaze. Žao mi je niko od kolega nije preneo taj tekst”, kazao je Georgijev agenciji Beta.\n9. januar 2015 – Izjava premijera Srbije Aleksandra Vučića u sklopu konferencije za štampu održane nakon sednice Predsedništva SNS-a, u kojoj on optužuje BIRN da je lagao u vezi sa istraživanjem o “Air Serbia” kao i u najnovijem istraživanju o manipulacijama prilikom izbora firme za ispumpavanje vode iz kopa Tamnava. „BIRN, to su oni koji su dobili pare od gospodina (šefa delegacije Evropske unije Majkla) Devenporta i EU da govore nešto protiv Vlade Srbije. Tim lažovima recite da su opet lagali“, rekao je Vučić. Ova izjava pokrenula je u javnosti raspravu o slobodi medija u Srbiji, kao i o odnosu Srbije i Evropske unije.\n8. januar 2015 – BIRN Srbija objavljuje tekst pod naslovom Ispumpavanje kopa i budžeta u kom se navodi da je Elektroprivreda Srbije na tenderu za sanaciju najznačajnijeg rudnika u Srbiji dodelila posao konzorcijumu bez iskustva, čime je dodatno uvećala cenu čitavog posla.


SRBIJA POMOGLA MEĐU PRVIMA - KONFERENCIJA – 10 GODINA NUKLEARNOG AKCIDENTA U FUKUŠIMI\nSRBIJA POMOGLA MEĐU PRVIMA – KONFERENCIJA – 10 GODINA NUKLEARNOG AKCIDENTA U FUKUŠIMI\n11/03/2021 11/03/2021 / NOVO\n„Skoro 20,000 ljudi stradalo tokom akcidenta u Fukušimi, a više od 2,500 njih se vode kao nestali u katastrofi. „Skoro Odmah nakon zemljotresa“, istakao je ambasador Japana Takahiko Kacumata. Vlada Srbije je bila među prvima koja je ponudila pomoć Japanu. Krajem marta, je preko Crvenog krsta obezbedila približno 50 miliona dinara, a nakon ove brze akcije, na kraju je sakupljeno oko 170 miliona dinara donacijama stanovništva“, rekao je Kacumata.\nAmbasador Kacumata je svojim obraćanjem otvorio onlajn konferenciju povodom 10 godina od nuklearnog akcidenta u Fukušimi pod nazivom „Nuklearna sigurnost danas: Fukušima – 10 godina posle“, koju je organizovao Direktorat za radijacionu i nuklearnu sigurnost i bezbednost Srbije (SRBATOM)\nDirektor SRBATOM-a Slađan Velinov je izjavio da je konstantom izgradnjom kapaciteta Direktorata, kao stručnog i nezavisnog regulatornog tela, obezbeđeno da se na sve izazove koji mogu nastati usled akcidenta ovakve vrste, bilo gde u svetu, odgovori adekvatno i spremno. „Jedan od dokaza da smo na pravom putu je uspešno učešće na međunarodnoj vežbi ConvEx-3 tokom koje je simuliran odgovor na akcident na nuklearnoj elektrani Pakš u Mađarskoj. Direktorat je pokazao da u slučaju nuklearnog akcidenta u našem najbližem komšiluku, pravilnim radom, posledice mogu da se svedu na minimum“.


Brisel predlaže Covid potvrde za putovanja unutar Evropske unije – Info portal grada Banovići\nBrisel predlaže Covid potvrde za putovanja unutar Evropske unije\nBy Urednik 01 By Urednik 01 16 ožujka, 2021 0\nBrisel predlaže upotrebu Covid potvrda kako bi se građanima Evropske unije omogućilo da putuju unutar bloka.\nEvropska komisija zatražit će u srijedu izradu “digitalnog zelenog pasoša” koji će omogućiti vakcinisanim i nevakcinisanim građanima da putuju u druge države članice i neće biti prisiljeni na karantenu po dolasku.\nPotvrdu će dobiti građani koji imaju dokaz o vakcinaciji, negativni Covid-19 test ili dokaz oporavka od virusa za one koji su se ranije zarazili.\nZemlje EU su u zavadi oko planova za “pasoš” EU vakcinacije, a zemlje predvođene Francuskom tvrde da bi takve mjere diskriminirale građane koji su posljednji u redu za vakcinu. Turističke države koje su članice Unije, poput Grčke, predvode zajednički okvir za olakšavanje putovanja uoči unosne ljetne sezone.\nZvaničnici Brisela naglasili su da potvrda ne bi bila “pasoš”, već zajednički sistem koji pomaže vladama da koordiniraju putne mjere dok se programi vakcinacije provode širom bloka.\nVlade su također podijeljene oko toga koja bi vakcina trebala ispunjavati uvjete nakon što su države poput Mađarske dopustile upotrebu ruskih i kineskih vakcina prije nego što ih službeno odobre regulatori EU.\nNacrt kaže da bi sve vakcine koje je odobrila Evropska agencija za lijekove trebale automatski priznati druge države članice prema potvrdi. Međutim, vlade bi također mogle dozvoliti vakcinu kao što je ruski Sputnik V kao važeću ako to žele.\nTo znači da zemljama koje se oslanjaju na turizam neće biti zabranjeno puštanje putnike koji su primili još neodobrene vakcine od strane EMA-e.\nIstovremeno je jedan zvaničnik EU je rekao: “Nijedna država članica neće biti primorana da prizna neodobrene vakcine”.Vlade EU također bi mogle sklopiti bilateralne sporazume o putovanju sa zemljama koje nisu članice EU, pod uvjetom da ih je Komisija prethodno odobrila, navodi se u dokumentu.\nTurističke zemlje lobiraju kod evropskih zvaničnika da uvedu zajedničke standarde za putovanja, s obzirom da je trenutni sistem pravila koji se razlikuje od zemlje do zemlje zbunjujući i ljude uskraćuje za rezervacije.\nAviokompanije su sprovodile vlastita ispitivanja digitalnih propusnica kako bi pokušale podstaći regulatore na upotrebu elektronskih potvrda koji bi pokazali da putnik ima negativan test na Covid-19 ili je bio vakcinisan prije ulaska u avion.


KOMISIJA ZA PRIPREMU IZBORA VM BIH POTVRDILA IMENOVANJE KANDIDATA ZA MINISTRE I ZAMJENIKE MINISTARA (ONASA)\nKomisija Zastupničkog doma Parlamenta BiH za pripremu izbora Vijeća ministara BiH uputila je sa današnje sjednice Zastupničkom domu preporuku o imenovanju svih predloženih kandidata za ministre i zamjenike ministara.\nKomisija je potvrdila imenovanje kandidata za ministre (Sven Alkalaj, Slobodan Puhalac, Dragan Vrankić, Božo Ljubić, Sredoje Nović, Safet Halilović, Bariša Čolak, Tarik Sadović i Selmo Cikotić), te kandidata za zamjenike ministra (Ana Trišić-Babić, Vilim Primorac, Fuad Kasumović, Veselin Poljašević, Senad Šepić, Slavko Marin, Srđan Arnaut, Mijo Krešić, Marina Pendeš i Igor Crnadak).\nUsvojen je i zaključak, kojim se Kolegiju Zastupničkog doma Parlamenta BiH sugeriše da prije izjašnjavanja ovog doma o imenovanju ministara i zamjenika ministara od Centralne izborne komisije (CIK) BiH zatraži pojašnjenja u vezi sa kandidaturom Svena Alkalaja, Senada Šepića i Igora Crnadka.\nPredsjedavajući Komisije Halid Genjac kazao je da u dopisu CIK BiH ima "dosta kontradikcija, jer je, uz potvrde o ispunjavanju uslova za sve kandidate, dostavljena napomena u vezi sa trojicom kandidata (Alkalaj, Šepić i Crnadak), prema kojoj je u CIK-u otvoren postupak po osnovu Zakona o sukobu interesa".\nNekoliko članova Komisije predlagalo je zaključke kojima se tražila odgovornost CIK BiH zbog "spore i neadekvatne procedure provjere kandidata za članove Vijeća ministara BiH".\nOvi zaključci nisu usvojeni, kao ni zaključak člana ove komisije Zlatka Lagumdžije, koji je predlagao da Komisija danas uopšte ne glasa, "jer je istekao zakonski rok od 35 dana za donošenje ove odluke".\nLagumdžija, koji je napustio sjednicu prije izjašnjavanja o kandidatima, rekao je da je Nikola Špirić za njega "samo vršilac dužnosti predsjedavajućeg Vijeća ministara BiH, a ne mandatar".\nČlan Komisije za pripremu izbora Vijeća ministara BiH Sefer Halilović, koji je predložio da se danas ne obave razgovori sa predloženim kandidatima, istakao je da stav Komisije nije obavezujući, "jer će konačnu odluku o potvđivanju ministara i njihovih zamjenika donijeti Zastupnički dom Parlamenta BiH".\nKomisija je trebala danas i sutra obaviti razgovore sa svim kandidatima za ministre i zamjenike ministara, ali to nije učinjeno zbog toga što se radi o istim kandidatima sa kojima su razgovori obavljeni prije godinu dana.\nPredsjedavajući Vijeća ministara Nikola Špirić ranije je uputio dopis Parlamentu BiH kojim se Kolegij Zastupničkog doma moli da u što skorije vrijeme zakaže sjednicu ovog doma radi donošenja odluke o potvrđivanju ministara i zamjenika ministara.\nSjednica Zastupničkog doma, na kojoj bi trebalo biti raspravljano o ovom pitanju, biće održana u srijedu, 20. februara.(kraj)


Sa stopom fertiliteta od 1,4 Srbija je ispod evropskog proseka – RTV Panonija\n[ 24/05/2018 ] Počinju radovi na rekonstrukciji i izgradnji vrelovoda\tServisne informacije\n[ 24/05/2018 ] Održana 15. Noć muzeja koju je slavila cela Srbija\tKultura\n[ 24/05/2018 ] Nagradu „Mihailo Valtrović“ za životno delo dobila prf. dr Jasna Jovanov\tKultura\n[ 24/05/2018 ] Mirović primio ambasadora Austrije Nikolausa Luterotija\tVesti\n[ 24/05/2018 ] Gradonačelnik Novog Sada se sastao sa predstavnicima gradova i opština BIH\tVesti\nHomeVestiSa stopom fertiliteta od 1,4 Srbija je ispod evropskog proseka\nSa stopom fertiliteta od 1,4 Srbija je ispod evropskog proseka\n21/07/2014 RTV Panonija Vesti 0\nMinistarstvo za rad, zapošljavanje, boračka i socijalna pitanja saopštilo je danas da je stopa rađanja u Srbiji 35 odsto ispod potrebe proste reprodukcije stanovništva. To znači da bi sledeća generacija žena bila za jednu trećinu manja po broju u odnosu na sadašnju. Sa stopom fertiliteta od 1,4, Srbija je ispod evropskog proseka, koji iznosi 1,6 dece po ženi.\nNovi Sad dobio je 201 policajaca\nLepši Novi Sad – Miloš Vučević\nPočinju radovi na rekonstrukciji i izgradnji vrelovoda\nOdržana 15. Noć muzeja koju je slavila cela Srbija\nNagradu „Mihailo Valtrović“ za životno delo dobila prf. dr Jasna Jovanov\nMirović primio ambasadora Austrije Nikolausa Luterotija\nGradonačelnik Novog Sada se sastao sa predstavnicima gradova i opština BIH\nPod hitno prevazići aktuelni konflikt\nOtvorena izložba “Obnova podgrađa Petrovaradinske tvrđave“


DEMONSTRANTI U BEOGRADU OGORČENI NA RTS: ‘OPKOLILI” NOVINARKU I SKANDIRALI ‘SJEDI DOLE’ | Hayat.ba\nDEMONSTRANTI U BEOGRADU OGORČENI NA RTS: ‘OPKOLILI” NOVINARKU I SKANDIRALI ‘SJEDI DOLE’\nTreću noć zaredom se održavaju za sada mirni protesti u Beogradu, ali i većini drugih gradova Srbije. Međutim, večerašnje okupljanje ispred zgrade Narodne skupštine Srbije obilježio je jedan manji incident kada su demonstranti opkolili novinarku RTS-a koja je čekala uživo uključenje u program.\nNaime, nekoliko demonstranata su sjedili poštujući slogan večerašnjih protesta “Sjedi dole” te su, nakon što su opkolili novinarku RTS-a uzvikivali “Sjedi, sjedi” kao i “Ua RTS”, te “Idi kući”.\nNeki od njih su nosili i transparente na kojima je pisalo “Nije politika, nije COVID, nego zdrav razum” i “Hoćemo Jackie Chana”.\nNa sve to ekipa RTS-a nije reagovala, ignorisali su uzvikivanja, a ovakav ishod je uslijedio nakon što je prethodne dvije noći ovaj Javni servis za vrijeme najvećih sukoba na protestima u Srbiji, puštao filmove s Jackie Chanom te seriju “Selo gori, a baba se češlja”.


Životinje zavise od dobrih ljudi! - ORCA\nŽivotinje zavise od dobrih ljudi!\nPovodom katastrofalnih nesreća koje su prethodnih nedelja zadesile Srbiju, ORCA želi pre svega da se zahvali svojim članovima, volonterima i svim građanima na nesebičnoj pomoći koju su pojedinačno pružili ugroženim životinjama i ljudima u teškoj situaciji, povezujući ih, noseći hranu, lekove i druge pakete pomoći. Veliki broj ljudi se bez razmišljanja ukjučio da pomogne svojim najbližima, poznanicima i sugrađanima da prebrode ove teške dane u kojima su mnogi ostali bez svojih kućnih ljubimaca ili bez dela stoke, od koje zavisi njihova egzistencija. Prva pomoć životinjama zavisila je isključivo od ovih dobrih ljudi!\nSada kada je najgore prošlo, potrebna je organizovana akcija nastavka pružanja pomoći. Želimo posebno da pohvalimo Krizni štab u Beogradu, zadužen za Obrenovac koji dobro koordinisanom akcijom organizovano zbrinjava životinje iz Obrenovca. Apelujemo na sve građane kojima je potrebna pomoć ili informacija o životinjama da im se obrate na telefon 011 361 90 22 jer je jako važno da se informacije slivaju na jedno mesto kako bi bile dostupne većem broju građana.\nORCA je obezbedila konkretnu pomoć u hrani i lekovima za domaće životinje iz najugroženijih domaćinstava na teritorijama opština Mali Zvornik, Bogatić i Sremska Mitrovica. Planiramo da u narednom periodu pokrenemo pitanje sistemskog regulisanja reakcije države u oblasti spasavanja i zbrinjavanja životinja u vanrednim situacijama.\nNemojte zaboraviti da pošaljete SMS za pomoć na 1003!


SAD: Mediji pred novim izazovom... izmišljenim, netačnim, lažnim informacijama\nLogo Svjetskog dana slobode medija\nGlas Amerike je neutralan, neovisan... i bilo bi potpuno protivzakonito da postane „glas“ Trumpove administracije.\nNovinari javnih, privatnih i državno finansiranih medija upozoravaju na mnoge teškoće i izazove sa kojima se suočavaju, ističući i jedan novi - izmišljene, netačne, lažne informacije. Obilježavajući danas svjetski Dan slobode medija, upravni odbor Glasa Amerike, Radija Slobodna Evropa i drugih američkih informativnih programa namijenjenih inostranstvu, te predstavnici Fakulteta za medije pri univerzitetu George Washingotn, organizirali su forum o ulozi i značaju međunarodnog izvještavanja i nužnosti štićenja slobode informiranja i sigurnosti novinara. Učesnici sadržajne i dinamačne rasprave ukazali su na dva bitna elementa - rastuću potrebu za tačnim informacijama i napore mnogih vlada da ograniče pristup tim informacijama.\nMichael Orekes, jedan od urednika američkog Nacionalnog javnog radijskog programa je istakao:\n"To ograničavanje odnosi se na čitav niz vlada - od onih krajnje despotskih do onih koje se deklariraju, više ili manje, demokratskim. Kontroliranje protoka informacija svakim danom sve više postaje njihova bitna poluga, a za novinare izuzetno teško, ponekad i opasno, doći do informacija."\nTokom diskusija ukazano je i na sve češću pojavu korištenja informacija kao svojevrsnog oružja.\nJohn Lansing, izvršni direktor Glasa Amerike i Radija Slobodna Evropa, je podsjetio:\n"Pogledajte što se dešava i što dolazi iz ruskog Kremlja. To je vrlo često mnogo više od lažnog. To je strategija uspostavljanja realnosti koja se ne zasniva na stvarnim činjenicama. Ta strategija širi se svijetom. Sada se to gotovo istovjetno dešava u Turskoj."\nProšlog tjedna organizacija Reporteri bez granica objavila je izvještaj o stanju medijskih sloboda u svijetu. Rusija je na pri dnu lejstvice - na 148. mjestu od 180 analiziranih država. U tom izvještaju takođe se ističe da su od 2012. godine vlade mnogih zemlja nametnule kontrolu nad vodećim neovisnim medijima ili ih potpuno ugušile. Po tom kriteriju Trurska je pala naniže za četiri mjesta, na 155. poziciju indeksa medijskih sloboda.\nPo ocjenama Freedom House-a globalni nivo sloboda izvještavanja pao je u 13 proteklih godina na najnižu tačku. Jedan od razloga su sve brojnija ograničenja, pa i prijetnje novinarima i medijima u zemljama razvijene demokratije.\nElise Labbot, dopisnica CNN iz inostranstva, tim povodom je rekla:\n"Nije samo teško za nas informirati iz svijeta za američko gledateljtsvo, nego je teško, i postaje sve teže, svijet informirati o dešavanjima u Sjedinjenim Državama zbog klime koja se stvara ovdje. Nije to samo nepoštivanje zakona, već nepoštivanje novinarstva."\n"Ja znam koliko su mediji nepošteni" - jedna je od više teških optužbi američkog predsjednika Donalda Trumpa. Po jednoj od tih optužbi, mnogo težoj, mediji su "neprijatelj američkog naroda." Reporteri bez granica upozoravaju da Trumpove optužbe ohrabruju i lidere drugih zemalja da nipodaštavanje medija u njihovim zemljama.\nU odgovoru na pitanje da li Glas Amerike može ostati neutralan, neovisan i ne-postati „glas“ Trumpove administracije direktor John Lansing je istakao da bi to, po osnovu povelje Glasa Amerike usvojene u Kongresu 12. jula 1976. godine, bilo potpuno protivzakonito.


Редакција, Author at\n24.09.2021. Redakcija Društvo Ostavi komentar\nU niškom Kliničkom centru sinoć je u 67. godini preminuo Slavoljub Milošević Đuza, policijski inspektor u penziji, nekadašnji omladinski aktivista, organizator i učesnik više omladinskih radnih akcija i jedan od\nKancelarija za mlade opštine Aleksinac, pokrenula je postupak nagrađivanja najuspešnijih studenata državnih univerziteta, čije se školovanje finansira iz budžeta Republike Srbije, korisnike studentskih stipendija i kredita, a čija prosečna ocena\nLakoverni aleksinčanin izgubio milione\n23.09.2021. Redakcija Društvo Ostavi komentar\nIntenzivnim operativnom radom pripadnici Ministarstva unutrašnjih poslova u Aleksincu rasvetlili su prevaru i uhapsili pet osoba osumnjičenih da su od tridesetšestogodišnjeg muškarca iz okoline Aleksinca uzeli više od 4,3 miliona\nOdržana još jedna uspešna akcija\n22.09.2021. Redakcija Društvo, Zdravlje Ostavi komentar\nCrveni krst Aleksinac u saradnji sa Zavodom za transfuziju krvi iz Niša, sproveo je još jednu redovnu akciju dobrovoljnog davanja krvi. Odziv humanih Aleksinčana je i ovog puta bio dobar.\nEdukacijom do kvalitetnijeg izveštavanja o nasilju nad ženama\n21.09.2021. Redakcija Društvo Ostavi komentar\nAleksinački mediji radio „Radio Aleksinacˮ, sajt „Alpressˮ, mesečnici „Al novineˮ i „Novosti jugaˮ veliku pažnju poklanjaju edukaciji svojih kadrova kada su u pitanju savremene teme i društvena dešavanja. Novinari ovih\nOtkazan nastup Ansambla „Koloˮ\n20.09.2021. Redakcija Kultura Ostavi komentar\nAleksinačka publika neće imeti priliku večeras da uživa u igračkim bravurama nacionalnog ansambla „Koloˮ. Kako je organizator objavio na zvaničnoj fejsbuk stranici Centra za kulturu i umetnost, koncert Ansambla „Koloˮ,\nTreninzi se vratili na tatami\n16.09.2021. Redakcija Sport Ostavi komentar\nDžudo i džiu džicu klub “N&F“ iz Aleksinca, nastavio je sa redovnim treninzima i sa upisom novih polaznika.U klub se mogu upisati devojčice i dečaci uzrasta od 8 godina i\nU četvrtak promocija novog romana Gugla\n07.09.2021. Redakcija Kultura Ostavi komentar\nU organizaciji Gradske biblioteke „Vuk Karadžić” i Centra za kulturu i umetnost Aleksinac kroz dva dana biće upriličena promocija drugog romana Nenada Gugla „Velelepota sekunde”.Nenad Gugl je širom javnosti poznat\nDanašnjom akcijom prikupljeno 34 jedinica krvi\n31.08.2021. Redakcija Društvo, Zdravlje Ostavi komentar\nUhapšeni osumnjičeni za krađu u okolini Aleksinca\n26.08.2021. Redakcija Društvo Ostavi komentar\nU današnjem Saopštenju za javnost Policijske uprave u Nišu našao se i slučaj dvadesetogodišnjih provalnika koji se sumnjiče za krađu u okolini Aleksinca. Pripadnici Ministarstva unutrašnjih poslova u Nišu i\nVatrena stihija pored materijalne štete ometa i saobraćaj\n22.08.2021. Redakcija Društvo Jedan komentar\nPožar koji bukti na objektu bivše kafane Leskovac pored toga što stvara veliku materijalnu štetu, zbog dima ometa i saobraćaj u ulici Lele Popović, poznatijoj kao Banjski drum.Vatrena stihija preti\nOpozicioni SSP o dešavanjima u MZ Tešica\n19.08.2021. Redakcija Društvo, Politika Ostavi komentar\nOpštinski odbor Stranke slobode i pravde u Aleksincu u saopštenju za javnost je ukazao na događaje u Mesnoj zajednici Tešica. U dostavljenom saopštenju putem mejla našoj redakciji ova opoziciona stranka\nUhapšen za krađu veće količine cigareta\n11.08.2021. Redakcija Društvo Ostavi komentar\nPripadnici Ministarstva unutrašnjih poslova u Nišu, intenzivnim radom, rasvetlili su dve teške krađe i identifikovali četrdesetčetvorogodišnjeg muškarca iz okoline Prokuplja osumnjičenog da je izvršio ova krivična dela, stoji u današenjem\nAkcija Saobraćajne policije dala rezultate\n09.08.2021. Redakcija Društvo Ostavi komentar\nPripadnici Ministarstva unutrašnjih poslova u Nišu, u redovnoj kontroli saobraćaja tokom vikenda i jutros, zadržali su 11 vozača koji su upravljali vozilima pod dejstvom alkohola, od kojih četvoricu koji su\nProvalnici su dolijali\n07.08.2021. Redakcija Društvo Ostavi komentar\nPripadnici Ministarstva unutrašnjih poslova u Nišu i Aleksincu, u saradnji sa Osnovnim javnim tužilaštvom u Aleksincu, rasvetlili su tri teške krađe i pet teških krađa u pokušaju. Oni su uhapsili\nAleksinački novinari odali počast preminulim kolegama\n30.07.2021. Redakcija Društvo Ostavi komentar\nVelika sala Doma kulture u Aleksincu je bila mesto na kome se govorilo o novinarstvu i medijskim radnicima koji su u protekloj godini izgubili svoju najvažniju bitku, borbu za život


Vlada Srpske usvojila budžet za 2022. godinu, Vidovićeva najavila više novca za radnike, penzionere, boračke kategorije - Glas Srpske\nSrna 06.12.2021 18:00\nBANjALUKA - Vlada Republike Srpske danas je po hitnom postupku utvrdila Prijedlog budžeta Srpske za narednu godinu u iznosu od četiri milijarde i 24 miliona KM, koji je veći za osam miliona KM u odnosu na ovogodišnji budžet Srpske, saopštila je ministar finansija Republike Srpske Zora Vidović. `\nVidovićeva je na konferenciji za novinare u Banjaluci nakon posebne sjednice Vlade Republike Srpske rekla da budžetski prihodi iznose tri milijarde i 300 miliona KM, tekući rashodi iznose dvije milijarde i 916 miliona KM, što je u korist prihoda 388 miliona KM i to znači da se uprkos problemima zbog pandemije korona virusa budžet Srpske nalazi u dobroj kondiciji.\nOna je rekla da se u Budžetu Srpske za iduću godinu očekuje rast direktnih prihoda od sedam odsto, rast indirektnih prihoda od osam odsto, ističući da je rast bruto domaćeg proizvoda projektovan od 4,5 do pet odsto, dok je u ovoj godini rast BDP-a u Republici Srpskoj trebalo da bude od 5,4 do 5,6 odsto.\nKada je riječ o rashodovnoj strani Budžeta, Vidovićeva je rekla da su povećane plate za budžetske korisnike, za plate do 1.000 KM pet odsto, a za plate veće od 1.000 KM tri odsto, ističući da povećanje plata u odnosu na ovu godinu iznosi 61,85 miliona KM.\n"U Budžetu za iduću godinu planirano je za penzije povećanje od 61,2 miliona KM, povećanje za osam miliona KM granta za nabavku tehnologija u privredi, povećanje svih izdataka za boračke kategorije za 13,7 miliona KM, grant prema Fondu zdravstva povećan je za 80 miliona KM smanjenjem stope doprinosa za zdravstveno osiguranje sa 12 odsto na 10,2 odsto, dok je izdvajanje za Fond dječije zaštite povećano za sedam miliona KM", istakla je Vidovićeva.\nOna je rekla da su invcesticije u idućoj godini povećane za 41 milion KM.\nVidovićeva je naglasila da će svaki zaposleni radnik sada imati izvještaj o svojoj bruto plati, ističući da svaki dio bruto plate od 1.000 KM neće biti oporezovan, te da će po tom osnovu 54 miliona KM biti usmjereno na plate svih zaposlenih radnika u Republici Srpskoj.\nOna je rekla da se Vlada opredijelila za rasterećenje privrede smanjenjem doprinosa i poreza na dohodak.\n"Vlada Republike Srpske opredijeljena je za pomoć privredi i subvencije za nabavku novih tehnologija", istakla je Vidovićeva.\nOna je rekla da od nabavki novih tehnologija u privredi očekuje da privredni subjekti iz Republike Srpske budu konkurentniji na međunarodnom tržištu i da zadrže nivo rasta izvoza koji je u ovoj godini 30 odsto, da se poveća proizvodnja i izvoz, navodeći da će se time povećati potrošnja, investicije na domaćem i međunarodnom planu.\n"Vlada je po hitnom postupku utvrdila i Prijedlog zakona o izvršenju Budžeta za 2022. godinu, te Program ekonomskih reformi Republike Srpske za period 2022-2024. godina", rekla je Vidovićeva.\n"U Programu Ekonomskih reformi imamo 24 mjere, od kojih imamo pet novih mjera koje smo uveli u 2022. godini, a ostale mjere se kontinuirano sprovode svake godine", istakla je Vidovićeva.\nOna je rekla da pet novih mjera odnosi na rasterećenje oporezivanja rada i smanjenje parafiskalnih opterećenja, uprvljanje lokalnim razvojem i unapređenje usluga u oblasti lokalne samouprave, prelazak industrije ka zelenoj i kružnoj ekonomiji, a to se odnosi na hidroelektrane, vjeroelektrane i solarne elektrane, te upravljanje posebnim kategorijama otpada.\nU prijedlogu budžeta za 2022. godinu najznačajnija povećanja rashoda za lična primanja\nU Prijedlogu budžeta Republike Srpske za 2022. godinu na poziciji rashoda najznačajnija su povećanja za lična primanja zaposlenih, za šta je planirano 926,6 miliona KM, što je više za 61,9 miliona KM, odnosno 7,2 odsto u odnosu na rebalans ovogodišnjeg Budžeta.\nPlanirano povećanje predstavlja jednu od mjera Vlade Republike Srpske, koje doprinose privrednom rastu, te poboljšanju ekonomsko-socijalnog položaja zaposlenih u Republici Srpskoj, saopšteno je iz Biroa Vlade Republike Srpske za odnose s javnošću nakon današnje sjednice Vlade.\nU saopštenju se navodi da će biti povećana sredstva za isplatu penzija za 61,2 miliona KM, grant za podršku razvoja privredi i poboljšanju efikasnosti poslovanja i uvođenja novih tehnologija biće povećan za osam miliona KM, izdvajanja za boračke kategorije povećano za 13,1 milion KM.\nTransfer za Fond zdravstvenog osiguranja biće veći za 80 miliona, zbog planirane izmjene Zakona o doprinosima, Fondu dječije zaštite predviđeno je povećanje izdvajanja za sedam miliona KM, a javne investicije veće su za 41 milion KM i ukupno iznose 150 miliona KM.\nIzdaci za otplatu dugova u 2022. godini planirani su u iznosu 454,6 miliona KM, što predstavlja umanjenje od 112,5 miliona KM, u odnosu na 2021. godinu.\nVlada je danas utvrdila Prijedlog budžeta Republike Srpske za 2022. godinu u iznosu od četiri milijarde i 24 miliona KM, što je više za osam miliona KM od rebalansa budžeta Republike Srpske za 2021. godinu.\nUkupni budžetski prihodi i primici za nefinansijsku imovinu u 2022. godini iznose 3.303,8 miliona KM, što predstavlja povećanje od 36,2 miliona KM, odnosno 1,1 odsto u odnosu na 2021. godinu, navodi se u saopštenju.\nPrihodi od indirektnih poreza za 2022. godinu planirani su u iznosu od 1.506,8 miliona KM sa ino dugom od 253,8 milion KM, što predstavlja uvećanje od 97,6 miliona KM, odnosno 6,9 odsto u odnosu na sredstva planirana rebalansom za 2021. godinu.\nPrihodi od poreza na dohodak planirani su u iznosu od 177,3 miliona KM i veći su za oko 23 miliona KM od ovogodišnjeg rebalansa, odnosno 14,9 odsto.\nPrihodi po osnovu doprinosa za penzijsko i invalidsko osiguranje u Prijedlogu budžeta Republike Srpske za 2022. godinu iznose 1.069,8 miliona, što predstavlja uvećanje od 59,4 miliona KM ili 5,9 odsto u odnosu na rebalans.\nVlada je utvrdila i Prijedlog zakona o izvršenju Budžeta Republike Srpske za 2022. godinu čiji je cilj da utvrdi prava i obaveze organa u izvršenju Budžeta Republike Srpske za 2022. godinu.\nStevandić: Zajednički stav da funcionisanje Srpske ne narušava BiH\n26. 01. 2022 18:14\n26. 01. 2022 18:00


Sa ovog aerodroma u Srbiji kreće 12 novih linija, evo ka kojoj zemlji najviše - Infobrif\nSa ovog aerodroma u Srbiji kreće 12 novih linija, evo ka kojoj zemlji najviše\nObjavljeno 7.07.2019. u 10:24\nSa Aerodroma „Konstantin Veliki“ u Nišu kreće dvanaest novih linija ka evropskim zemljama. Karte su uveliko u prodaji, a posle dužeg vremena sa ovog aerodroma leteće domaća avio-kompanija.\n„Ja mislim da je najjeftinija destinacija Tivat, ali i Ljubljana je jako povoljna. Tu se cene kreću, već povratna karta za nekih pedesetak evra može da se nađe“, kaže turistički radnik Sanja Božilov.\n„Analizirali smo prisustvo stranih kompanija u regionu jugoistočne Srbije, njihova sedišta, i fabrike u ostalim državama u Evropi i pokušali da obezbedimo do tih destinacija takođe veze, jer smatramo da ćemo na bazi pozitivnih iskustava kompanija koje su već prisutne u regionu, moći efikasnije da radimo na privlačenju novih investitora“, kaže Milan Ranđelović iz Kacelarije za lokalni ekonomski razvoj Niša.\nPi-ar aerodroma Niš Ivanka Stanisavljević kaže da je čitav tim sa velikim ushićenjem spreman za doček prvog aviona kompanije „Er Srbija“ koji će sleteti petnaestog jula.


Surovo iskrena Ivana Španović: Imala sam rezultat za treće mesto, tako se i osećam - Telegraf.rs\n11/06/21 | 00:11\n- Nisam pristalica novih pravila, možda se sviđaju publici, meni ne - iskrena je srpska atletičarka\nNova atletska sezona donela je i nova pravila u Dijamantskoj ligi, a to je da posle pete serije, takmičenje nastavljaju atletičari koji imaju najbolja tri rezultata, dok je pobednik onaj sa najboljim učinkom u šestoj seriji (superfinalu).\nUpravo ta činjenica je omogućila Ivani Španović da trijumuje u Firenci ovog četvrtka i nagovesti odličnu formu uoči Olimpijskih igara u Tokiju ovog leta.\nIpak, Ivana podvlači da nije pobornik novog sistema takmičenja.\n- Iskreno, nisam podržavalac uvođenja novih pravila na ovaj način. Možda je to za publiku interesantno, ali što se mene tiče i večerašnjeg nastupa realno imala sam rezultat za treće mesto, tako se i osećam - rekla je Španovićeva.\nIvana je istakla da veruje da dobre promene zahtevaju i određeno vreme navikavanja.\n- Propuštala sam dve serije zbog bola u stopalu, ali na kraju smo ipak odlučili da probam da skačem šestu seriju koja mi je na kraju donela i drugu pobedu na takmičenjima ove sezone. Nastavićemo sa treninzima, fokus će biti na sprintu, a manje na skokovima kako bi se stopalo oporavilo što pre - rekla je Španovićeva.\nNajbolja srpska atletičarka ostvarila je na ovom mitingu i novi rekord po pobedama u Dijamantskoj ligi, pošto je ovo bila njen 13. trijumf od formiranja tog takmičenja.\nVideo: Ivana Španović započela novu sezonu odličnim skokom u Atini\nVeliki uspeh Jovana Stranića na mitingu u Mariboru: Oboren juniorski državni rekord nakon 19 godina!\nPreminuo bivši političar Saša Dujović\nTragedija na Uni: Dečak (5) se utopio, navodno sa porodicom pokušao da pređe u Hrvatsku